Ο «μικρός διάολος» του επιχειρηματία και συλλέκτη Δημήτρη Δασκαλόπουλου | Protagon.gr\nΕνα ιδιαίτερο στιγμιότυπο: ο Δημήτρης Δασκαλόπουλος κάθεται δίπλα στο γλυπτό Rule του Αντονι Γκόρμλεϊ στη Δήλο | © Φάνης Καφαντάρης | Courtesy ΝΕΟΝ, Εφορεία Αρχαιοτήτων Κυκλάδων και o καλλιτέχνης\nΑνεπιτήδευτα αλλά αποκαλυπτικά, ο επιχειρηματίας και συλλέκτης, σε μια από τις σπάνιες συνεντεύξεις του, μιλά στο Protagon για τη διαδρομή του στην επιχειρηματικότητα, στην τέχνη και τον ΝΕΟΝ που παρουσιάζει από σήμερα μια άνευ προηγουμένου έκθεση στη Δήλο\nΚατερίνα I. Ανέστη 2 Μαΐου 2019, 21:15\nΕνα ιδιαίτερο στιγμιότυπο: ο Δημήτρης Δασκαλόπουλος κάθεται δίπλα στο γλυπτό Rule του Αντονι Γκόρμλεϊ στη Δήλο\n|© Φάνης Καφαντάρης | Courtesy ΝΕΟΝ, Εφορεία Αρχαιοτήτων Κυκλάδων και o καλλιτέχνης\nΜην κρίνεις ποτέ από την πρώτη εικόνα: στην αίθουσα συσκέψεων του Οργανισμού Πολιτισμού και Ανάπτυξης του ΝΕΟΝ, ο Δημήτρης Δασκαλόπουλος με χαιρετά εγκάρδια και… «σίγουρα τώρα, έχετε όρεξη να κάνουμε συνέντευξη;» «Απολύτως» απαντώ ακαριαία μεν, αιφνιδιασμένη δε. Την επόμενη ώρα άκουγα απέναντι μου τον γνωστό επιχειρηματία, συλλέκτη, ιδρυτή του ΝΕΟΝ και της ΔιαΝΕΟσις να απαντά ανοιχτά σε όλες τις ερωτήσεις, να τοποθετείται σε σημαντικά θέματα του δημόσιου διαλόγου και να ανασύρει προσωπικά βιώματα βήμα -βήμα.\nΔίνει σπανιότατα συνεντεύξεις – για την ακρίβεια έχει χρόνια να μιλήσει εφ’ όλης της ύλης ο Δημήτρης Δασκαλόπουλος. Η δράση του όμως είναι διαρκής και εξωστρεφής μέσω του ΝΕΟΝ και της ΔιαΝΕΟσις. Αυτές τις ημέρες και έως τον Οκτώβριο, ο ΝΕΟΝ βάζει την Ελλάδα στον παγκόσμιο χάρτη και προσελκύει ξανά τα διεθνή μέσα ενημέρωσης με μια έκθεση ιστορικής σημασίας: ολόκληρη η Δήλος επανακατοικείται αιώνες μετά με 29 ανθρωπόμορφα γλυπτά του σερ Αντονι Γκόρμλεϊ σε μια πρωτόφαντη συνάντηση της σύγχρονης τέχνης με αρχαιότητες.\nΗ έκθεση SIGHT ήταν η αφορμή για αυτή τη συζήτηση. Μου περιγράφει τη συγκίνησή του να βλέπεις φτάνοντας στη Δήλο μια ανθρωπόμορφη εγκατάσταση μέσα στη θάλασσα, στα βότσαλα πριν από την ακτή. Για τις εικόνες που εκρήγνυνται στο μυαλό του στα χρόνια της επιχειρηματικής δράσης στην Ελλάδα και πώς τον οδήγησε ο πατέρας του σε αυτό. Για τη σχέση του με την πολιτική, την οπισθοδρομική ελίτ του τόπου και όσους δεν θέλει να ξανακούσει. Περιμένει προτάσεις για να δωρίσει τη θρυλική συλλογή του – από το εξωτερικό έχει δεχθεί ήδη, από την Ελλάδα ουδείς έχει εμφανιστεί. Χρησιμοποιεί την ακραία -όπως λέει- λέξη «ιδιωτικοποίηση» για το μέλλον του ΕΜΣΤ κάνοντας μια ενδιαφέρουσα πρόταση και περιγράφει τις απρόσμενες συγκινήσεις της πραγματικής, μεγάλης τέχνης που ανακαλύπτει σε απρόσμενα, απόκρυφα σημεία ανά τον πλανήτη. Οσο ακόμα τού μιλά ο «μικρός διάολος» μέσα του.\nΖήσαμε πρόσφατα την ιδιότυπη διένεξη για την υπόθεση του Δρομέα και ξαφνικά, με αφορμή έστω αυτό το περιστατικό, πυροδοτήθηκε με τη χροιά του «παρεμπιπτόντως» μια συζήτηση για τη δημόσια τέχνη, την τέχνη στον δημόσιο χώρο. Ομως αυτό, ο διάλογος για τη δημόσια τέχνη και η δημιουργία προβληματισμού και νέων σκέψεων γύρω από αυτήν είναι ένα από χαρακτηριστικά της ταυτότητας του ΝΕΟΝ. Μοιάζει εξαιρετικά περίπλοκη η διαδικασία πυροδότησης αυτής της συζήτησης.\nΕίναι ένα πολύ δύσκολο εγχείρημα που ακόμα και εμένα πολλές φορές μου προκαλεί ερωτηματικά. Ομως, πολλές φορές έχω ζήσει, έχω νιώσει μέσα μου, με ποιον τρόπο η σύγχρονη τέχνη μπορεί να σε συγκινήσει, να σε συνεπάρει, να σε εμπνεύσει.\nΝα σε αλλάξει μπορεί;\nΝαι. Εμένα η σύγχρονη τέχνη με άλλαξε. Βέβαια γνωρίζω ότι δεν είναι εύκολα προσιτή και προσβάσιμη στον πολύ κόσμο. Συνήθως κάποιοι κρύβονται πίσω από το γεγονός ότι δεν καταλαβαίνουν και κατά συνέπεια φοβούνται τη σύγχρονη τέχνη. Ομως, η διαδικασία του να δοθούν ευκαιρίες να πλησιάσεις την τέχνη και να ξεπεράσεις τους φόβους του εαυτού σου είναι μια εξαιρετικά δημιουργική διαδικασία. Αφήνει αποτύπωμα όχι μόνο σε αυτή καθ’ αυτή τη στιγμή που προσεγγίζεις την τέχνη, αλλά και στην καθημερινή σου ζωή και στον τρόπο σκέψης σου. Αυτή ήταν η φιλοδοξία μου: να βοηθήσω ευρύτερα το κοινό και περισσότερο τις νέες γενιές να αλλάξουν νοοτροπία, να αποκτήσουν ευρύτητα στη σκέψη, να καταλάβουν ότι τα στερεότυπα δεν χρησιμεύουν σε τίποτα. Αν αφήσεις την τέχνη να σε αγγίξει, παίρνεις χρήσιμα μαθήματα ζωής, τρόπου ύπαρξης στην κοινωνία και τρόπου συμπεριφοράς. Είναι το ξεκούνημα από το συνηθισμένο. Το ξεβόλεμα. Αυτή ήταν η φιλοδοξία μας, να δώσουμε την ευκαιρία σε όσο το δυνατόν ευρύτερο κοινό να αφυπνιστεί, να προκληθεί, να συγκινηθεί.\nΓιατί επιμείνατε όμως από την πρώτη στιγμή, πριν έξι χρόνια, στο άνοιγμα δημόσιων χώρων που ήταν άβατα, αχαρτογράφητα σημεία για τον πολίτη.\nΑπό την αρχή, εδώ και έξι χρόνια, ήταν η κεντρική απόφαση μας και παραμένει. Οπου κυκλοφορώ διεθνώς μου λένε ότι είναι καινοτομία το γεγονός ότι δεν έχουμε δικό μας χώρο. Ποτέ δεν το είδα έτσι. Το προφανές παγκοσμίως για τους συλλέκτες είναι να κάνουν έναν δικό τους χώρο και να προσπαθούν να δημιουργήσουν ενδιαφέρον για να πάει ο κόσμος εκεί. Εμείς στον ΝΕΟΝ είπαμε το αντίθετο. Δεν θα δεσμευθούμε από έναν κύβο που σε κάνει εσωστρεφή, σε κάνει να κοιτάς τον κόσμο από μέσα προς τα έξω. Αν θέλουμε να απευθυνθούμε στο ευρύ κοινό πρέπει εμείς να πάμε να το βρούμε, εκεί που θέλει να βρίσκεται. Τώρα βλέπουμε τα πάντα και πάμε παντού. Αυτό ακόμα αποτελεί καινοτομία. Πολλοί στο εξωτερικό μου λένε: «πώς δεν το είχαμε σκεφθεί;»\nΥπάρχει μια σχεδόν ακτιβιστική διάσταση στη δράση αυτή.\nΑκτιβιστική και ανοιχτή. Αυτή είναι η επιλογή μας. Αν δείτε ακόμα και οι εκδηλώσεις μας δεν έχουν τον χαρακτήρα που έχουν οι συνήθεις δράσεις τέχνης με σαμπάνιες, πριβέ επισκέψεις. Ανοίγουμε την ίδια στιγμή για όλους, για όλη την πόλη.\nΘυμάμαι είχατε πει ότι δεν κάνατε ένα ίδρυμα τέχνης για να περνάτε καλά και να αυτοθαυμάζεστε.\nΑπολύτως. Και δεν επιδιώκω τίποτα για μένα μέσα από αυτό. Νομίζω ότι πλέον είναι προφανές αυτό από την πράξη.\nΕίναι ένας τρόπος να είστε ενεργός ή εκφράζει μόνο την αγάπη σας για την τέχνη;\nΔεν δραστηριοποιούμαι μόνο στην τέχνη αλλά και στην επιχειρηματικότητα και στη διαΝΕΟσις που έχει να κάνει με τις ιδέες και την πρόοδο. Και εκεί δεν έφτιαξα έναν μηχανισμό για να προβληθώ και για αυτό έχει γίνει χρήσιμος και αποδεκτός. Αυτή ήταν η θέλησή μου. Ημουν χρόνια ενεργός και με θεσμικό ρόλο, πρόκοψα πολύ, προσωπικά, σε αυτό τον τόπο. Είχα την ευτυχία να αποκομίσω πολλά οφέλη και νιώθω την χαρά να μπορώ να δώσω πίσω ό,τι μπορώ.\nΕχω διαβάσει ενδιαφέροντες τίτλους για εσάς: «Ο ροκάς βιομήχανος»\n«Ο γαλατάς που έγινε συλλέκτης ουρητήρων». Τι τίτλο θα βάζατε σε ένα άρθρο για τη ζωή σας;\nΠρόσφατα είχα μια ενδιαφέρουσα συζήτηση. Μια φίλη με προκάλεσε να πω τι θα γράφει η κάρτα μου όταν είμαι 90 ετών. Το σκέφτηκα πολύ. Είπα «υποκινητής και εμπνευστής ανθρώπων για να κάνουν καινοτομικές δράσεις». Αυτή είναι η χαρά μου, ότι γύρω από κάθε ιδέα ή θέληση δική μου συγκεντρώνονται άνθρωποι πολύ ικανοί που παίρνουν το όραμα και το κάνουν πράξη. Αυτή ήταν η εμπειρία μου και στην επιχειρηματικότητα και στον ΝΕΟΝ και στη διαΝΕΟσις.\nΓλυπτό του του Ανδρέα Λόλη στο κήπο της Βρετανικής Σχολής Αθηνών, στο πλαίσιο του προγράμματος ΕΡΓΟ ΣΤΗΝ ΠΟΛΗ 2018 (©PanosKokkinias | Courtesy NEON)\nΠοιος υπήρξε υποκινητής για εσάς;\nΕνας μικρός διάολος εδώ μέσα (ακουμπά το στέρνο του) που με ενοχλεί συνεχώς. Μου λέει: μην κάθεσαι, μην ξαποσταίνεις, μπορείς και άλλα. Δεν τον έχω εξημερώσει.\nΜα, γιατί να τον εξημερώσετε;\nΜερικές φορές κάνει πολύ φασαρία. Και κουράζει. Αλλά μια ώρα αργότερα λέω: μη σιωπάς, ξαναέλα. Πάμε!\nΠότε άρχισε να σας μιλά αυτός ο διάολος;\nΑπό παιδί. Μου το έβαλε λίγο ο πατέρας μου. Με ξυπνούσε από τις 6 το πρωί Σάββατο και Κυριακή να πάμε στο γαλατάδικο. Μόλις είχε χτίσει το πρώτο εργοστάσιο στον Ταύρο όταν άρχισα να πηγαίνω. Μέναμε τότε στον Λυκαβηττό, στα πάνω Εξάρχεια. Οχι ανάπαυση, ούτε παιχνίδι. Επρεπε να μάθω τη δουλειά. Και από τότε αυτό έγινε αυτοτροφοδοτούμενο.\nΗ αγάπη για την τέχνη και η ανάγκη για την ενεργό δράση πώς προέκυψε;\nΠολύ νωρίς. Κοιτάξτε, ακόμα και η δουλειά μου είχε να κάνει με αυτό, αν αγαπάς τη δουλειά σου είναι μια δημιουργική διεργασία. Φανταζόμουν λοιπόν τη μητέρα που ξυπνούσε κάθε πρωί και πήγαινε στο σούπερ μάρκετ ή στον φούρνο να διαλέξει το γάλα των παιδιών της.\nΛειτουργείτε με εικόνες;\nΠάντα. Σκεφτόμουν λοιπόν, πως έχει διάφορες επιλογές για να διαλέξει. Αρα, τι μπορούσαμε να κάνουμε για να την κρατήσουμε κοντά μας και να πάρει πάλι το δικό μας αύριο το πρωί σε αυτή την ιερή διαδικασία που είναι να αγοράζεις γάλα για το παιδί σου.\nΟχι. Αναευφευρίσκομαι συνεχώς. Ο,τι κάνω, το κάνω με πάθος. Δεν ήθελα να είμαι επιχειρηματίας επ’ άπειρον.\nΓια τον ΝΕΟΝ έχετε αντίστοιχες εικόνες τώρα;\nΝαι. Και δεν τις φαντάζομαι απλώς, τις έχω ήδη δει και αυτό μου δίνει μεγάλη χαρά. Είναι κατά βάση μια οικογένεια με μικρά παιδιά ή εφήβους που έχει πάει σε έναν χώρο με έργα τέχνης και συζητάνε γύρω από αυτά, αντί να πηγαίνουν σε μια ταβέρνα, ή για καφέ, ή να κλωτσήσουν απλώς μια μπάλα.\nΚαθιερώσατε ελεύθερη είσοδο σε όλες τις εκθέσεις σας. Γιατί;\nΕίναι μια απολύτως συνειδητή επιλογή. Οπως και το ότι δεν θα ζητήσω λεφτά από αλλού. Δεν πάω σε άλλους να ζητήσω χρηματοδότηση για να στηρίξουν το προσωπικό μου όραμα. Αν κουραστώ να το στηρίζω θα σταματήσω να το κάνω. Το έχω ζήσει από την απέναντι πλευρά, να έρχονται ιδρύματα και να μου ζητούν χρήματα. Αυτές οι αρχές είναι απαράβατες για τον ΝΕΟΝ.\nΡωμαϊκή Αγορά, Αρχαία Αγορά, Κεραμεικός, τώρα Δήλος με την έκθεση του σπουδαίου Αντονι Γκόρμλεϊ. Είναι διαβόητη η αυστηρότητα που εύλογα δείχνει το ΚΑΣ για τη χρήση αρχαιολογικών χώρων και τη συνάντηση με τη σύγχρονη τέχνη. Πώς επιτεύχθηκε η συνεργασία σας;\nΜου λένε «σας έδωσε το ΚΑΣ άδεια να πάτε στη Δήλο;». Δεν το πιστεύουν. Και εξηγώ ότι έγινε μια διαδικασία πολλών ετών για να φτάσουμε εδώ. Μας δοκίμασαν πολλές φορές. Η πρότασή μας για τη Δήλο είχε λεπτομερή περιγραφή για το πώς θα πάνε τα έργα, πώς θα στηθεί κάθε ένα ανάλογα με το αν μπει σε βράχο ή χώμα, τι βίδες ή άλλη στερέωση θα μπει, πώς θα φύγει στη συνέχεια. Ξέρουν ότι ανταποκρινόμαστε στις υψηλότερες προδιαγραφές που τις βάζουμε μόνοι μας, δεν περιμένουμε άλλους να τις θέσουν. Από την άλλη στο ΚΑΣ είδα μια εξωστρέφεια και ένα όραμα. Εζησα μια ζωή με τη μάχη δημόσιου και ιδιωτικού τομέα, της ιδιωτικής πρωτοβουλίας απέναντι στην γραφειοκρατία, όπου πάντα η συζήτηση ξεκινούσε με το όχι και «να δέκα λόγοι γιατί αυτό δεν πρέπει να γίνει». Και επέμενα, όχι, ας ξεκινήσουμε με το ναι και «να δέκα κίνδυνοι που πρέπει προκαταβολικά να αντιμετωπίσουμε για να γίνει σωστά». Αυτή η αλλαγή που βλέπω στη συνεργασία μας με τους δημόσιους φορείς και στον δικό τους τρόπο λειτουργίας είναι εξαιρετικά σημαντική.\nΕίναι μια κορύφωση για την πορεία του ΝΕΟΝ η επανακατοίκηση της Δήλου με τις δημιουργίες του Γκόρμλεϊ. Μάλιστα έχει ενδιαφέρον ότι σας προσέγγισε ο έφορος αρχαιοτήτων, ο κ. Αθανασούλης και σας είπε να συνεργαστείτε προκειμένου να ενισχύσει την επισκεψιμότητα του ιερού νησιού.\nΤελικά όταν υπάρχει καλή θέληση και κοινός στόχος μπορούν να ξεπεραστούν εμπόδια. Αυτό δεν θα έπρεπε να συμβαίνει σε μια σύγχρονη κοινωνία με ανησυχίες για το σήμερα και το αύριο;\nΤο μεγαλείο της αρχαιότητας , ειδικά στους Ελληνες, πολλές φορές μας εμποδίζει να πιστέψουμε στον εαυτό μας, στη δυνατότητά μας, στη σύγχρονη δημιουργικότητα, να μην θέλουμε να επιδιώξουμε τη δική μας συνεισφορά στην ιστορία του μέλλοντος. Το βλέπω και στη διαΝΕΟσις: λέμε ψύχραιμα να βασιστούμε σε στοιχεία, να δούμε ποια είναι η πραγματικότητα, να κάνουμε προτάσεις για να συζητήσουμε όσα μπορούμε να κάνουμε και στη συνέχεια να συμφωνήσουμε πώς θα πράξουμε. Ολα αυτά είναι αντίθετα από την κυρίαρχη ως τώρα νοοτροπία ότι «έτσι είμαστε δεν αλλάζουμε».\nΠανοπτική εικόνα της Δήλου, φωτογραφία τραβηγμένη την Πρωτομαγιά. Καταπράσινο το νησί, γεμάτο αγριολούλουδα καθώς φέτος σημειώθηκε ρεκόρ βροχοπτώσεων. Διάσπαρτα συναντά ο επισκέπτης τα 29 γλυπτά του Γκόρμλεϊ (© Oak Taylor Smith | Courtesy NEON, Εφορεία Αρχαιοτήτων Κυκλάδων και o καλλιτέχνης)\nΨυχραιμία, λέτε. Λέξη-κλειδί.\nΠέρασα νεότερος τη φάση που τα ήθελα όλα τώρα. Σιγά σιγά με τα χρόνια είδα τη σοφία της φυσικής ροής των πραγμάτων, αυτής βέβαια που δεν οδηγεί σε απραξία. Αντιθέτως, αναγνωρίζοντας την πραγματικότητα είσαι πιο σοφός στις πράξεις που επιλέγεις να κάνεις για να προχωρήσεις. Αυτό έρχεται με την ηλικία.\nΤι σημαίνει προσωπικά. Ο,τι κάνετε, ΝΕΟΝ, ΔιαΝΕΟσις, είναι πολύ προσωπικά. Οχι;\nΝαι, αλλά πάντα το μυαλό μου είναι στο πώς γίνεται αποδεκτό, πως γίνεται ευρύτερα χρήσιμο αυτό που κάνω. Δεν το μετράω δηλαδή μόνο με το αν ικανοποιεί εμένα. Ναι, θα ήθελα να έχει επίδραση σε πιο πολλούς, πιο γρήγορα.\nΑκουσα να λέτε σε μια ομιλία σας ότι η χώρα μας έχει τον πήχη χαμηλά. Εξακολουθείτε να το πιστεύετε;\nΥπάρχει κάτι, έστω μικρό, που δεν σας ικανοποιεί; Τι λέει ο δαίμονας;\nΑντίθετα. Σε αυτή τη φάση, στις δικές μου δραστηριότητες, είναι όλα και λίγο πέρα από τις προσδοκίες μου. Ομολογώ δεν είχα φανταστεί αυτή τη διάσταση, το πώς κάποιοι δημόσιοι οργανισμοί αλλά και η αντίληψη της κοινωνίας για ορισμένα πράγματα μπορεί να αποδειχθούν τόσο προοδευτικοί, όταν υπάρχει σοβαρότητα, πειθαρχία, στρατηγική και σεβασμός. Φοβόμουν ότι θα έπεφτα συνέχεια σε φθόνους, αντιρρήσεις, ανταγωνισμούς.\nΒρεθήκατε σε μια τέτοια περίπτωση. Αναφέρομαι στην υπόθεση του σχεδίου για τον Εθνικό Κήπο, την ανάπλαση και την Μπιενάλε Σύγχρονης Τέχνης, που τελικά δεν προχώρησε.\nΕγώ σταμάτησα να ασχολούμαι με τον Εθνικό Κήπο.\nΓιατί το κάνατε; Είχατε μάλιστα δικαιωθεί στο Συμβούλιο της Επικρατείας.\nΑκριβώς. Είχα μια ενδιαφέρουσα ανακάλυψη μέσα μου. Πίστευα όλα αυτά τα χρόνια ότι οι συντεχνίες και οι μικρές ομάδες συμφερόντων είναι το μοναδικό εμπόδιο για την πρόοδο της χώρας. Και ανακάλυψα ότι και η ελίτ αυτής της χώρας μπορεί να είναι εξίσου αντιδραστική και οπισθοδρομική όσο πολλές από αυτές τις συντεχνίες. Και επειδή θεωρητικά ανήκω και εγώ σε αυτούς, είπα δεν θέλω να τους ξανακούσω. Και προχωρήσαμε με όλες αυτές τις δράσεις που βλέπετε όλα αυτά τα χρόνια.\nΕίναι αυτό που κάνετε βαθιά πολιτικό; Σας γοητεύει η πολιτική;\nΣυνειδητά έχω αποφασίσει να μην ανακατευτώ πιο βαθιά με την πολιτική όπως νοείται μέσω συμμετοχής σε κόμματα. Ομως με την έννοια του πολίτη, η δράση μου είναι εξτρεμιστικά πολιτική. Προσπαθώ να είμαι πολύ ενεργός για θέματα ευρύτερα από εμένα.\nΥπάρχουν πολιτικοί που ζητούν τη γνώμη σας; Θέλουν να βρίσκεστε για να ανταλλάσσετε ιδέες;\nΝαι… Δεν ξέρω, με ενοχλούν οι αυτόματες κατατάξεις που λειτουργούν σε αυτό τον τόπο. Εγώ ήμουν κυρίως επιχειρηματίας, άρα καπιταλιστής, άρα προς αποφυγήν ή μετά προσοχής. Αυτό δεν αφήνει μια γνησιότητα στις σχέσεις. Εχω επιλέξει να εκφράζω τις απόψεις μου μέσα από δουλειές και δράσεις που είναι ανοιχτές και απευθύνονται σε όλους, παρά μέσα από απευθείας συζητήσεις με λίγους.\nΗ έννοια της φιλανθρωπίας απασχολεί εντόνως και ποικιλοτρόπως εσχάτως και στην Ελλάδα.\nΠιστεύω ότι υπάρχει μεγάλη δοτική ικανότητα και από άλλους πέρα από αυτούς που ήδη δραστηριοποιούνται με την προσφορά. Πρέπει να δημιουργηθεί ένα σύστημα που να τους αναδεικνύει και τους αναγνωρίζει. Δεν μιλώ απαραιτήτως για φορολογικά οφέλη – βέβαια είναι κουτό να κάνεις δωρεά και να πρέπει να πληρώσεις και φόρο για αυτή- αλλά τουλάχιστον μια πιο ενεργή δράση αναγνώρισης της συνεισφοράς αυτών των οργανισμών. Χάρηκα, για παράδειγμα, που είδα ότι έδωσαν τον Μεγαλόσταυρο της Τιμής στον Ανδρέα Δρακόπουλο για τη δράση του Ιδρύματος Σταύρος Νιάρχος\nΤο γλυπτό Vice II του Αντονι Γκόρμλεϊ στην Αγορά των Κομπεταλιαστών στη Δήλο (© Oak Taylor Smith | Courtesy ΝΕΟΝ, Εφορεία Αρχαιοτήτων Κυκλάδων και o καλλιτέχνης)\nΑς επιστρέψουμε στην έκθεση SIGHT στη Δήλο. Εχει ενδιαφέρον, ο Γκόρμλεϊ έχει εμμονή με το σώμα, αλλά και το σώμα βρίσκεται στον πυρήνα της συλλογής σας σύγχρονης τέχνης.\nΟταν έχεις την ευκαιρία να κάνεις κάτι πάνω στη Δήλο, το μυαλό σου μπορεί να πάει στα άκρα της δημιουργικότητας, αλλά μετά πρέπει να προσγειωθείς στον χαρακτήρα, στην ιερότητα του νησιού αλλά και τις φυσικές ιδιαιτερότητες του τόπου. Είναι ένα ανεμοδαρμένο νησί. Αρα, η επιλογή του Γκόρμλεϊ έγινε με όλα αυτά τα στοιχεία. Οταν επισκέπτεσαι τη Δήλο νιώθεις την ενέργεια του τόπου και το αποτύπωμα των ανθρώπων που έδρασαν, προσευχήθηκαν, πούλησαν και αγόρασαν, ήλπισαν ότι ένα αφιέρωμα τους θα βελτιώσει τη ζωή τους. Η δημιουργία του Γκόρμλεϊ είναι καθαρά η πιο κοντινή στην ιδέα του σώματος, αλλά επιπλέον κάθε έργο του είναι εντελώς διαφορετικά φτιαγμένο, αναδεικνύει τα δομικά στοιχεία της ανθρώπινης ύπαρξης με διαφορετικό τρόπο. Δεν είναι αγάλματα. Και εμένα στη συλλογή μου το ζητούμενο δεν είναι το σώμα αυτό καθ’ αυτό, αλλά το σώμα ως το θηκάρι που κρατάει το σπαθί, που έλεγε ο Dante. Το σώμα ως η μόνη πραγματική έκφραση της εσωτερικής δύναμης και της ανθρώπινης ύπαρξης. Το να υπάρξουν κρυφά, φανερά, προς ανακάλυψη τέτοιες ανθρώπινες μορφές στη Δήλο είναι συγκλονιστικό. Ακόμα και μέσα στη θάλασσα στήθηκαν εγκαταστάσεις. Βατραχάνθρωποι έφτιαξαν βάσεις πάνω στο βράχο, στη θάλασσα, για να μπουν τα γλυπτά.\nΝαι, ένα άλλο χαρακτηριστικό των εκθέσεων του ΝΕΟΝ. Απουσιάζει ο στείρος τρόπος παρουσίασης σύγχρονης τέχνης που έχουμε συνηθίσει, στις στιλπνές λευκές αίθουσες…\nΜε το «μην αγγίζετε»….\nΣυνθήκη νοσοκομειακή. Δεν φοβάστε να βγάλετε συναισθήματα στις εκθέσεις, μάλλον το επιδιώκετε .\nΚαθόλου δεν το φοβόμαστε. Και όταν δανείζω έργα της συλλογής μου θέλω να πω στους επισκέπτες: καθίστε πάνω, νιώστε τα. Ετσι και αλλιώς δεν είναι αιώνια.\nΠαρακολουθείτε τις εξελίξεις με το Εθνικό Μουσείο Σύγχρονης Τέχνης που ακόμα δεν έχει λειτουργήσει πλήρως;\nΜε λυπεί αυτό που συμβαίνει με το ΕΜΣΤ. Στην αρχή περίμενα και εγώ πότε θα ανοίξει. Από το 2013 έχουμε κάνει συγκεκριμένη πρόταση για το πώς ο ΝΕΟΝ θα στηρίξει το ΕΜΣΤ με ένα σαφές πρόγραμμα ύψους περίπου 400.000 ευρώ το χρόνο. Ομως, όταν βλέπω συνέχεια την χωρίς εξήγηση καθυστέρηση, ή, μάλλον, με τη μία μοναδική εξήγηση που λέγεται «συλλογική ανικανότητα και ανευθυνότητα», ξέρω ότι αυτό δεν διορθώνεται με το να ανοίξει το μουσείο. Ολη του τη ζωή θα το κυνηγά και θα το εμποδίζει αυτή η διαρκής αδυναμία της πολιτικής και του δημοσίου μηχανισμού να διαχειριστεί αποτελεσματικά τα θέματα τους. Ετσι μαραζώνουν διάφορες άλλες πρωτοβουλίες, μουσεία, ιδρύματα που θα έπρεπε να ανθίζουν, αλλά δεν τον κατορθώνουν μέσα στη μικρότητα της σκέψης που επικρατεί συχνά στον τόπο μας. . Μια πραγματικότητα που έκανε 25 χρόνια να αποφασίσει τη δημιουργία του μουσείου, άλλα 25 να το χτίσει και μετά έξι χρόνια που είναι τελειωμένο δεν ανοίγει.\nΠοια πρόταση έχετε να κάνετε για να λειτουργήσει το ΕΜΣΤ;\nΘα πω τώρα την απαγορευμένη λέξη, την ακραία: να ιδιωτικοποιηθεί. Δεν εννοώ να το δώσουμε σε ιδιώτες ή να το χαρίσουμε.. Εννοώ ότι το management, η νομική του μορφή, ο τρόπος λειτουργίας και αποφάσεων, πρέπει να πάρει τον χαρακτήρα που έχει ο ιδιωτικός τρόπος σκέψης, που μελετά ποιο είναι το ζητούμενο αποτέλεσμα, πως θα το πετύχουμε πιο γρήγορα και με το μικρότερο κόστος. Αυτή η νοοτροπία πρέπει να μπει σε όλους τους οργανισμούς που το κράτος έχει προφανώς αποτύχει να τους διοικήσει και να τους χρηματοδοτήσει. Και δεν είναι καμιά καινοτομία, σε όλο τον κόσμο έτσι λειτουργούν τα μεγάλα μουσεία και το κράτος απαλλάσσεται σχεδόν από την ανάγκη χρηματοδότησης. Στην Αμερική έχουν φτάσει στα άκρα και δεν χρηματοδοτεί καθόλου το κράτος.\nΣυνεργαστήκατε όμως επιτυχημένα με έναν δημόσιο οργανισμό για την κοινή δημιουργία έργου. Αναφέρομαι στο πρόγραμμα «The Artist on the Composer» με τη Λυρική.\nΗ Λυρική, λόγω του σοκ που υπέστη επειδή πήρε ένα μεγάλο δώρο, μεταφέρθηκε αλλού και άνοιξαν τα μυαλά τους, δουλεύει πιο πολύ ως ιδιωτικός παρά ως δημόσιος οργανισμός. Υπάρχει βέβαια και το Ιδρυμα Νιάρχος που στηρίζει και είναι σημαντικό. Η συνεργασία μας έβγαλε ένα μαγευτικό αποτέλεσμα, μια σπουδαία εξαγώγιμη δουλειά.\nTHE ARTIST ON THE COMPOSER του καλλιτέχνη Νίκου Ναυρίδη, στην αίθουσα Σταύρος Νιάρχος της Εθνικής Λυρικής Σκηνής (© Panos Kokkinias)\nΤο νέο όριο. Τι σκέφτεστε;\nΕίχα την ευτυχία πάντα το αποτέλεσμα των δράσεων μου να είναι μεγαλύτερο και από το πιο μεγάλο μου όνειρο. Σε αυτό επαναπαύομαι: ότι θα γίνει κάτι ακόμα καλύτερο από αυτό που φανταζόμουν.\nΤι σκέφτεστε για τη συλλογή σας; Θα τη δωρίσετε; Εχετε πει «δεν ανήκει σε εμένα».\nΔέχομαι πρόθυμους δωρεοδόχους. Να τους ακούσω. Εχω ακούσει πολλούς έξω από την Ελλάδα. Από την Ελλάδα δεν έχω ακούσει ούτε ψίθυρο.\nΤίποτα από την Ελλάδα; Γιατί; Δεν υπάρχουν υποδομές για να την παρουσιάσουν;\nΟχι. Είναι το θέμα νοοτροπίας και τρόπου λειτουργίας που λέγαμε πριν. Ανευθυνότητα, φόβος, στερεοτυπικές κατατάξεις, δίκη προθέσεων. Τα έργα της συλλογής μου τα έφτιαξαν καλλιτέχνες με τη σκέψη να αγγίξουν ανθρώπους. Αυτό θέλω και εγώ. Να έρθουν σε επαφή με ανθρώπους. Το χρωστάμε στους καλλιτέχνες και στο κοινό. Τα έργα πρέπει να καταλήξουν κάπου όπου θα γίνεται αυτό με τον καλύτερο δυνατό τρόπο. Αν καταλήξουν σε αποθήκες απ’ όπου δεν μπορούν να βγουν γιατί δεν ήρθε το κονδύλι από το υπουργείο, γιατί τσακώνονται τα μέλη ΔΣ, δεν έχει απολύτως κανένα νόημα. Θα φροντίσω πάντως ένα μεγάλο μέρος της συλλογής μου να μείνει στην Ελλάδα.\nΤην εμπλουτίζετε με νέα έργα;\nΟχι. Αποφάσισα ότι από ένα σημείο και πέρα είναι μια χωρίς νόημα προσθήκη αντικειμένων. Η συλλογή μου έχει 25 χρόνια ιστορία και έχει πει ό,τι έχει να πει. Εχει τον χαρακτήρα της, το μήνυμά της. Αρα, η προσθήκη έργων δεν προσδίδει τίποτα στη συλλογή. Δεν έκανα ποτέ τη συλλογή για να μου ανήκουν ωραία αντικείμενα.\nΝομίζω επειδή δεν ήμουν καλλιτέχνης, διοχέτευσα τη δική μου δημιουργικότητα στην τέχνη συλλέγοντας έργα άλλων και προσπαθώντας να βγάλω ένα νέο μήνυμα, έναν διάλογο ενδιαφέροντα μεταξύ αυτών που έβλεπα.\nΙσχύει ότι είστε συλλέκτης κρασιών;\nΕχω μια ενδιαφέρουσα κάβα.\nΓιατί όχι και αμπελώνες;\nΟχι αμπελώνες. Γιατί εκεί ισχύει το παλιό ανέκδοτο που έλεγε ένας μεγάλος ιταλός οινοποιός: Πώς να φτιάξεις μια μικρή περιουσία από το κρασί; Ξεκινώντας από μια μεγάλη.\nΕίστε ένας από τους κορυφαίους συλλέκτες σύγχρονης τέχνης διεθνώς. Ομως η αγάπη σας για την τέχνη ξεκίνησε από ένα έργο του Ρούμπενς που είδατε σε ένα μουσείο στην εφηβεία σας. Από την κλασική τέχνη…\nΚαι εξακολουθώ να επιδιώκω να βρω και να δω σπουδαία κλασικά έργα. Ολα αυτά που συναντάς σε κάποιο ξωκλήσι σκαλιστό σε έναν βράχο, σε παλιά μοναστήρια, όπως το μοναδικό αριστούργημα, ένα τρίπτυχο του 1570, που είδα στο Κολμάρ. Ή τα έργα του Μπερνίνι σε απόμερες εκκλησίες στη Ρώμη. Δεν είναι όλα τα αριστουργήματα στο Λούβρο και στο Μετροπόλιταν. Η τέχνη είναι μια συναρπαστική ανακάλυψη με έντονα συναισθήματα κάθε φορά. Ναι, εγώ νομίζω ότι αυτό είναι τέχνη. Η βαθιά ανθρώπινη ανάγκη για επαφή με το όμορφο. Η ανάγκη να εκτεθείς στην ομορφιά και στην υψηλή δημιουργία του συνανθρώπου σου. Ομολογώ, την έχω έντονα αυτή την ανάγκη.


ΕΛΛΗΝΙΚΗ ΑΠΟΨΗ: ΤΟ ΜΝΗΜΟΝΙΟ ΣΑΝΙΔΑ ΣΩΤΗΡΙΑΣ ΤΗΣ ΠΟΛΙΤΙΚΗΣ ΤΑΞΗΣ\nΌταν εμείς αγωνιζόμαστε για τα συμφέροντα της ελληνικής κοινωνίας, η κυρία αυτή αγωνιζόταν για να γίνει επίτροπος. Και ως επίτροπος βλέπει σήμερα τα πράγματα. Κάθε φορά ανάλογα με τη θέση της, δηλαδή την ταυτότητά της, εκφράζει άποψη, δήθεν πολιτική, για να νομιμοποιήσει τον νέο ρόλο της ασφαλώς. Φυσιολογικά πράγματα, αλλά απολύτως χυδαία πράγματα αν τα εξετάσει κανείς με κριτήριο την πολιτική ηθική στις δημοκρατίες. Ας είναι… αυτή ήταν τελικά η «ηθική» της μεταπολίτευσης.\nΘύματα αυτής της τυχοδιωκτικής πολιτικής είναι όλοι οι Έλληνες πολίτες αριστεροί, κεντρώοι και δεξιοί. Αναδείξαμε στα εξουσιαστικά αξιώματα τους χειρότερους από εμάς. Τους πιο αδίστακτους, τους πιο αλητήριους, τους πιο ξεδιάντροπους, τους πιο αναξιοπρεπείς, τους πιο αμετροεπείς και εν τέλει μερικούς από τους πλέον αστοιχείωτους.\nΑυτοί, μαζί με τους πάτρωνές τους και το σύστημα υποστήριξης του καθεστώτος (συνδικαλισμός, ΜΜΕ, εκκλησία, επιμελητήρια, στοές κλπ) έστησαν ένα σύστημα διαπλοκής και διαφθοράς που οδήγησε στο αδιέξοδό τους. Ως διαφυγή από το τέλμα και τον βούρκο που οι ίδιοι δημιούργησαν βρήκαν τον «μηχανισμό στήριξης», για να μην πτωχεύσει δήθεν η χώρα, που ήδη όμως είχε πτωχεύσει, καθώς αν δεν είχε πτωχεύσει δεν θα ενεργοποιείτο ο μηχανισμός. Το μνημόνιο είναι το αποτέλεσμα της πτώχευσης και όχι το μέσο για να την αποφύγει η χώρα. Αυτή είναι η αλήθεια, αν θέλουμε να μιλάμε στοιχειωδώς σοβαρά.\nΗ χώρα δεν πρόκειται να πάθει χειρότερο κακό από αυτό που της κάνατε, ούτε η κοινωνία να φτωχύνει περισσότερο από ότι θα την φτωχύνετε τα επόμενα τρία χρόνια. Ο Κ. Σημίτης κάποια στιγμή είπε την αλήθεια, αναφερόμενος στο χειρότερο σενάριο, το οποίο κανείς εύκολα θα μπορούσε να αποφύγει σήμερα στην ΕΕ.\nΑν κάνουμε στάση πληρωμών, θα φύγουμε από το ευρώ και θα φτωχύνουμε κατά 30%, κατά μέσω όρο, είπε. Και εγώ σας λέω, - με την σύμφωνη γνώμη όλων των σοβαρών οικονομολόγων, ελλήνων και ξένων - ότι όχι μόνον θα φτωχύνουμε κατά το ίδιο ποσοστό μέσα σε μια τριετία, το πολύ, ακολουθώντας τις πρόνοιες του μνημονίου, αλλά ότι σε αυτή την περίπτωση θα υπάρξει δραματική ανισότητα στην φτωχοποίηση, θίγοντας δυσανάλογα τα δύο τρίτα της κοινωνίας ενώ ταυτόχρονα δημιουργείται εμπόδιο στην ανάπτυξη. Να γιατί, επίσης, το καθεστώς αγωνίζεται για την διατήρηση του μηχανισμού φτωχοποίησης και απορύθμισης όπως η ίδια η τρόικα τον αποκαλεί.


Εγκυμοσύνη - Midas Clinic\nΚάθε εγκυμοσύνη είναι ξεχωριστή και ο κάθε οργανισμός αντιδρά διαφορετικά. Κατά τη διάρκεια των εννέα μηνών ο οργανισμός σας αλλάζει και ορισμένες σωματικές ενοχλήσεις μπορεί να σας απασχολήσουν. Με τη βοήθεια του γυναικολόγου που σας παρακολουθεί, θα μπορέσετε να αντιμετωπίσετε αυτές τις μικρές δυσκολίες και να απολαύσετε τη χαρά που νοιώθετε καθώς αισθάνεστε το μωράκι σας να μεγαλώνει μέσα στο σώμα σας. Είναι πιθανό κατά τη διάρκεια της εγκυμοσύνης να είστε ευσυγκίνητη, αυτό οφείλετε στις ορμονικές αλλαγές που συμβαίνουν στο σώμα σας. Με υπομονή και με την αμέριστη συμπαράσταση του συντρόφου σας, θα δείτε ότι όλα αυτά θα περάσουν σύντομα.\nΤα αναφερόμενα κοινά ενοχλήματα δεν σημαίνει ότι συμβαίνουν σε όλες τις γυναίκες, αλλά είναι σημαντικό να ενημερώνονται οι έγκυες γυναίκες ότι αυτές οι αλλαγές είναι φυσιολογικό να συμβαίνουν στην εγκυμοσύνη. Μερικά από αυτά τα συμπτώματα είναι:\nΑναγούλα και εμετός. Συνήθως οφείλεται στην αύξηση των ορμονών του οργανισμού. Να αποφεύγονται τα πολλά υγρά (φρυγανιά ή παξιμάδι για απορρόφηση των υγρών του στομάχου πρωτού σηκωθεί από το κρεβάτι, λήψη μικρών και συχνών γευμάτων, να αποφεύγονται οι δυνατές, έντονες μυρωδιές, η επαναλαμβανόμενη παρουσία της αναγούλας αντιμετωπίζεται με φαρμακευτική αγωγή\nΑιμορρόϊδες. Ενημέρωση για σωστές διατροφικές συνήθειες όπως αύξηση φυτικών ινών, αύξηση στην κατανάλωση υγρών. Στην παρουσία αιμορροϊδων δίνεται συγκεκριμένη κρέμα και φαρμακευτική αγωγή από το στόμα για αποφυγή δυσκοιλιότητας.\nΚαύσος ή Καούρα. Η έγκυος είναι σωστό να υιοθετήσει υγιή τρόπο διατροφής όπως μικρά και συχνά γεύματα, μείωση των φαγητών με υψηλά λιπαρά (τηγανιτά, με σάλτσες), να υιοθετήσει υγιή συμπεριφορά του σώματος όπως: να διατηρεί όρθια στάση σώματος ιδιαίτερα μετά τα γεύματα και κατά την ώρα ξεκούρασης να υποστηρίζεται σε καθιστή θέση με 2-3 μαξιλάρια.\nΗ δυσκοιλιότητα. Για την αντιμετώπιση της να λαμβάνονται μέσω της διατροφής φυτικές ίνες (μαύρο ψωμί, δημητριακά ολικής αλέσεως, φρούτα, λαχανικά κ.λ.π), αύξηση στην κατανάλωση υγρών (αν δεν υπάρχει πρόβλημα αναγούλας ή και εμετού). Στην παρουσία δυσκοιλιότητας χορηγούνται καθαρτικά είτε από το στόμα, είτε σε μορφή υποθέτου.\nΚιρσοί. Για την αντιμετώπιση συνιστάται ήπιο περπάτημα για 15’-20’ για βελτίωση της κυκλοφορίας του αίματος, σε περίπτωση καθιστικής εργασίας ενθαρρύνονται οι κυκλικές κινήσεις των πελμάτων, αποφυγή πολύωρης ορθοστασίας και πολύωρης καθιστικής θέσης, βύθιση των ποδιών σε χλιαρό νερό και ξεκούραση στο κρεβάτι σε περίπτωση οιδήματος των ποδιών και ανύψωση των ποδιών σε 2 μαξιλάρια για ανακούφιση του πόνου και του οιδήματος.\nΣυχνοουρία και Ακράτεια ούρων. Είναι επίσης παρωδικό σύμπτωμα της εγκυμοσύνης που οφείλεται στο ότι ο όγκος της μήτρας πιέζει την ουροδόχο κύστη. Αντιμετωπίζεται με το η έγκυος γυναίκα να πηγαίνει συχνά στην τουαλέτα, το βράδυ αν η συχνοουρία είναι περισσότερο έντονη, τότε να ελαττώνεται η λήψη υγρών (τσάι, καφές) από νωρίς. Αν παρουσιαστεί αίσθημα καύσου κατά την ούρηση, τότε αυτό ίσως είναι σημάδι μόλυνσης και θα χρειαστεί ανάλυση ούρων σε χημείο.\nΚολπικές εκκρίσεις. Τα κολπικά υγρά φυσιολογικά αυξάνονται στην εγκυμοσύνη. Αν οι κολπικές εκκρίσεις έχουν άσχημη μυρωδιά και σχετίζονται με πόνο ή φαγούρα, δίνεται ανάλογη θεραπεία. Η έγκυος πρέπει να υιοθετήσει σωστή υγιεινή του σώματος, έτσι ώστε να διατηρείται καθαρή και στεγνή για περιορισμό ανάπτυξης μικροβίων στη περιοχή του κόλπου.\nΚράμπες. Παρουσιάζονται συνήθως μετά από κόπωση, πολύωρο περπάτημα ή ορθοστασία, κυρίως τα βράδια. Οφείλονται σε ορμονική αλλαγή και όχι λόγο έλλειψης ασβεστίου ή μαγνησίου. Αντιμετώπιση, είναι το ήπιο μασάζ κατά μήκος του ποδιού, ενώ δεν υπάρχει κανένα ειδικό φάρμακο.\nΡαγάδες ή Ραβδώσεις. Με την πάροδο της εγκυμοσύνης τα κοιλιακά τοιχώματα χαλαρώνουν. Οι μυϊκές ίνες του δέρματος σπάνε και εμφανίζονται οι ραγάδες. Προσοχή στην υπερβολική αύξηση σωματικού βάρους. Η ενυδάτωση με διάφορες κρέμες ή ενυδατικό λάδι (αμυγδαλέλαιο), στην περιοχή της κοιλιάς και του στήθους, μπορεί να βοηθήσει.\nΟυλίτιδα. Είναι πολύ συχνή στην εγκυμοσύνη. Η οδοντιατρική εξέταση είναι απαραίτητη και η καθημερινή φροντίδα των δοντιών επίσης.\nΚοιλιακοί πόνοι. Είναι πολύ συχνοί, συνήθως όχι ανησυχητικοί. Ξαφνικά τσιμπήματα (σαν ηλεκτρισμός) στην κοιλιά ή στον κόλπο είναι εντελώς φυσιολογικοί. Αίσθημα βάρους, πίεσης ή τράβηγμα χαμηλά στα πλάγια της κοιλιάς δεν φανερώνει κάτι κακό και οφείλεται στην επέκταση της μήτρας. Πέτρωμα της κοιλιάς είναι συχνό μετά τον 5ο μήνα, είναι ανησυχητικό όταν συμβαίνει ρυθμικά και δεν υποχωρεί. Πόνος στο πάνω μέρος της κοιλιάς οφείλεται λόγο πίεσης της μήτρας πάνω στο διάφραγμα.\nΥΓΙΗΣ ΤΡΟΠΟΣ ΖΩΗΣ ΣΤΗΝ ΕΓΚΥΜΟΣΥΝΗ\nΕίναι πλέον κοινώς αποδεκτό ότι κατά τη διάρκεια της εγκυμοσύνης δεν τρώμε για δύο. Σημαντικό είναι να δίνεται προσοχή στην ποιότητα και όχι στην ποσότητα. Γενικά συστήνεται η διατροφή που συμπεριλαμβάνει άφθονα φρούτα και λαχανικά, αμυλούχες τροφές (ψωμί, μακαρόνια, ρύζι, πατάτες), πρωτεΐνες (άπαχο κρέας, ψάρι, όσπρια) και γαλακτοκομικές τροφές. Προσπαθήστε να μην φτάνετε σε όρια κατάχρησης. Παν μέτρον άριστον.\nΗ πρόσληψη βάρους στα πλαίσια των 10-15 κιλών είναι φυσιολογικό.\nΕίναι προτιμότερο η διακοπή του καπνίσματος κατά την εγκυμοσύνη καθώς και η αποφυγή της έκθεσης της εγκύου σε περιβάλλον καπνιστών.\nΣε περίπτωση που μια έγκυος επιλέγει να καταναλώνει οινόπνευμα κατά την εγκυμοσύνη δεν πρέπει να υπερβαίνει το πιο κάτω ποσό εβδομαδιαίως:\nΜπύρα 500-1000 ml\nΚρασί 125 ml\nΚαθαρό οινόπνευμα 25 ml\nΗ έγκυος ενημερώνεται ότι σε μια φυσιολογική εγκυμοσύνη (χωρίς επιπλοκές), η σεξουαλική επαφή κατά την εγκυμοσύνη συνεχίζεται φυσιολογικά.\nΗ άσκηση συμπεριλαμβάνει πολλές φυσικές δραστηριότητες. Στην περίπτωση απουσίας οποιασδήποτε μαιευτικής ή παθολογικής επιπλοκής, η πλειονότητα των εγκύων μπορούν να αρχίσουν ή να συνεχίσουν να ασκούνται κατά την εγκυμοσύνη χωρίς να προκαλούν οποιοδήποτε πρόβλημα στο έμβρυο. Αθλήματα με υπερβολικές κινήσεις της πλάτης, άλματα και πιθανές πτώσεις, θα πρέπει να αποφεύγονται.


Ερώτηση βουλευτών ΣΥΡΙΖΑ για τη λήψη μέτρων για την οικονομική στήριξη γεωτεχνικών | ΣΥΡΙΖΑ Συνασπισμός Ριζοσπαστικής Αριστεράς\nΕρώτηση βουλευτών ΣΥΡΙΖΑ για τη λήψη μέτρων για την οικονομική στήριξη γεωτεχνικών\nΕρώτηση κατέθεσαν 38 βουλευτές του ΣΥΡΙΖΑ, με πρωτοβουλία της Χαράς Καφαντάρη, για τη λήψη μέτρων για την οικονομική στήριξη γεωτεχνικών.\nΜε τα τελευταία μέτρα αντιμετώπισης της πανδημίας Covid-19 ανακοινώθηκαν και μέτρα για την οικονομική ενίσχυση κλάδων που πλήττονται. Οι αποφάσεις συνοδεύτηκαν με την ανακοίνωση πινάκων ΚΑΔ που αναφέρονται στις οικονομικές δραστηριότητες τις οποίες αφορούν. Όμως, από τους εκδοθέντες πίνακες ελλείπουν πλήρως οι ΚΑΔ που αφορούν τις δραστηριότητες των γεωτεχνικών.\nΠαρά την έκδοση αναθεωρημένων πινάκων, οι ΚΑΔ που αφορούν γεωτεχνικούς δεν περιλαμβάνονται στους ήδη ανακοινωθέντες πίνακες. Το ΓΕΩΤ.Ε.Ε., αλλά και επαγγελματικοί σύλλογοι, έχουν επισημάνει την παράλειψη αυτή.\nΔεδομένου ότι, οι κλάδοι γεωτεχνικών έχουν μεγάλη συμβολή στην εθνική οικονομία, και στηρίζουν την αναγέννηση της πρωτογενούς παραγωγής, αλλά έχουν ιδιαίτερη συμβολή στην άρτια εκτέλεση δημοσίων έργων υποδομής και σε πολλές άλλες δραστηριότητες της οικονομικής ζωής,\nΟι βουλευτές του ΣΥΡΙΖΑ ρωτούν τους αρμόδιους υπουργούς:\n1. Τί μέτρα άμεσης απόδοσης προτίθενται να λάβουν ώστε να, περιληφθούν και οι υπόλοιποι ΚΑΔ που αφορούν τα γεωτεχνικά επαγγέλματα στους πίνακες με τα μέτρα ενίσχυσης της οικονομίας;\n2. Τί μέτρα άμεσης απόδοσης προτίθενται να λάβουν ώστε οι γεωτεχνικοί ελεύθεροι επαγγελματίες και αυτοαπασχολούμενοι να τύχουν της ίδιας μεταχείρισης με άλλους κλάδους (π.χ. αναστολή πληρωμής ασφαλίστρων ή αναβολή φορολογικών υποχρεώσεων);\n3. Τί μέτρα άμεσης απόδοσης προτίθενται να λάβουν ώστε οι ΚΑΔ γεωτεχνικών ελεύθερων επαγγελματιών, να τύχουν ειδικής στήριξης με επιδότηση ασφαλιστικών εισφορών και να δοθεί η δυνατότητα πρόσβασης σε χαμηλότοκα και εγγυημένα δάνεια και κάλυψη κεφαλαίων κίνησης;


Γάμος, βάφτιση και «Λιλιπούπολη»! - Χανιώτικα Νέα\nΔυο μοναδικοί άνθρωποι ένωσαν και επίσημα το περασμένο Σάββατο τις ζωές τους, ενώ παράλληλα βάφτισαν και την μικρούλα τους Κατερίνα. Η ζωγράφος Σοφία Βλαζάκη παντρεύτηκε τον Φώντα Μπακούρα και η μικρή Κατερίνα πήρε και επισήμως το όνομά της στο Μοναστήρι του Αγίου Ιωάννη του Ελεήμονα. Κουμπάροι οι Θανάσης Ρωμανόπουλος και Μανώλης Καρτεράκης και νονοί η Χριστίνα Τίγκα και ο Κώστας Οικονομίδης. Ακολούθησε εξαιρετικό γλέντι με τραγούδια και χορούς αλλά και με… «Λιλιπούπολη» στη «Νυχτερίδα» που κράτησε έως τις πρωινές ώρες.\nΕυχές στους νεόνυμφους και στη μικρή Κατερίνα για χαρές και κάθε ευτυχία.\n31 Αυγούστου 2017 1:47 μμ


Γιώργος Λιανός: Γιατί το Survivor 2021 είναι το πιο σκληρό | Athens Voice\nΓιώργος Λιανός © YouTube\nΓιώργος Λιανός: Το Survivor 2021 είναι το πιο σκληρό και αυτός είναι ο λόγος.\nΟ Γιώργος Λιανός επιμένει ότι το φετινό Survivor είναι το πιο σκληρό από αυτά που έχουν γίνει τα τελευταία χρόνια, εξηγώντας το γιατί έχει φτάσει σε αυτό το συμπέρασμα. Παράλληλα, μίλησε για την Ανθή Σαλαγκούδη και «αγκωνιές» των παικτών για να την πάρουν στην ομάδα τους.\nΟ παρουσιαστής του ριάλιτι επιβίωσης μίλησε στο «Έλα, Χαμογέλα» και αναφέρθηκε στα μηνύματα που έχει δεχθεί από παλιούς παίκτες μετά τις εν λόγω δηλώσεις του, ωστόσο εξήγησε γιατί το πιστεύει. «Μου στείλανε και αρκετοί παλιοί παίκτες στο Instagram -χιουμοριστικά βέβαια- γιατί είπα ότι είναι το πιο σκληρό» τόνισε.\nΌπως σημείωσε, από τα Survivor που έχουν γίνει από το 2017, αυτό ξεκίνησε με τις πιο δύσκολες συνθήκες για τους παίκτες. «Είναι, σε σχέση με τα τρία που έχουν γίνει από το 2017 και μετά. Καμία φυλή δεν ξεκίνησε με δύο σπίρτα, με τέτοιο καιρό με καταρρακτώδεις βροχές και χωρίς να έχει στημένη την καλύβα της».\nΠαράλληλα, ο Γιώργος Λιανός εξήγησε τους λόγους που επέβαλαν τις αλλαγές στις ομάδες του «Survivor 2021». «Ένας λόγος που συμβαίνει αυτό είναι μεν να έρθουν σε ισορροπία οι ομάδες αλλά και γιατί κάποια μέλη έχουν την ικανότητα να ασκούν ηγετικές τάσεις. Οπότε πάντα το Survivor τελειώνει έχοντας γίνει δύο ή τρεις αλλαγές στις ομάδες. Όχι μόνο μία. Οι ομάδες «δίνουν αγκωνιές» για το ποια θα πάρει την Ανθή Σαλαγκούδη», σχολίασε χιουμοριστικά ο παρουσιαστής για τα τελευταία γεγονότα.


Κάθε χρόνο, εκατομμύρια ημέρες εργασίας και σχολικής παρακολούθησης χάνονται από κακή στοματική υγεία | Γκρίζος γάτος\nHome / Υγεία / Κάθε χρόνο, εκατομμύρια ημέρες εργασίας και σχολικής παρακολούθησης χάνονται από κακή στοματική υγεία\ngrizos gatos 3/20/2017 01:30:00 μ.μ. Υγεία Edit\nΗ αμέλεια της στοματικής υγείας ξεκινά από την παιδική ηλικία. Γι' αυτό εμφυσήστε τις συνήθειες της καλής στοματικής υγείας στα παιδιά από νωρίς, ώστε να τα βοηθήσετε να εξασφαλίσουν υγιές στόμα και υγιές σώμα, πράγμα που θα τα βοηθήσει, στην πορεία, να επιτύχουν.\n• Τα τσεκ-απ στον οδοντίατρο μπορούν να ανιχνεύσουν ενδείξεις διατροφικών ελλείψεων, αλλά και σοβαρά νοσήματα όπως οι βακτηριακές λοιμώξεις, οι διαταραχές του ανοσοποιητικού και ο καρκίνος του στόματος.\n• Η στοματική υγεία και η γενική υγεία σχετίζονται στενά – κυρίως, λόγω των κοινών μεταξύ τους παραγόντων κινδύνου και θα πρέπει να εξετάζονται σφαιρικά και συνολικά.\nΟ φυσικός πόνος και η δυσφορία είναι οι πιο συνηθισμένες εμπειρίες στους ενήλικες με στοματικές παθήσεις, ενώ πολλοί αναφέρουν ότι νοιώθουν αυτοσυγκράτηση, συστολή και ένταση, δυσκολία να χαλαρώσουν, αμηχανία και ντροπή. Πολλοί είναι εκείνοι επίσης που μπορεί να αισθάνονται ότι η ζωή τους δεν τους ικανοποιεί αρκετά, ή ότι είναι απολύτως αδύναμοι να λειτουργήσουν.


13/08/2015 - Οι νέες ταινίες της εβδομάδας στις ελληνικές αίθουσες ~ Το μεγαλείο των Τεχνών...\n13/08/2015 - Οι νέες ταινίες της εβδομάδας στις ελληνικές αίθουσες\nLearning to drive - Μαθήματα οδήγησης\nΗ Wendy, μια απορροφημένη στον εαυτό της βιβλιο-κριτικός από τη Νέα Υόρκη, επιστρέφει σοκαρισμένη στην πραγματικότητα με το ξαφνικό τέλος του γάμου της. Επειδή πάντα βασίζονταν στον σύζυγο για την οδήγηση, πρέπει τώρα να μάθει να κάθεται μπροστά από το τιμόνι. Ο δάσκαλος οδήγησης της, ο Darwan, είναι ένας ινδός Σιχ που προσέχει ιδιαίτερα τις κινήσεις των μαθητών του. Στην προσωπική του ζωή, είναι αφοσιωμένος σε έναν κανονισμένο γάμο με μια γυναίκα που δεν έχει ακόμα γνωρίσει. Όταν ο Darwan έρχεται σε επαφή με τη Wendy, η ζωή και των δύο θα πάρει απρόβλεπτο μονοπάτι.\nΈνα αυτοκινητιστικό ατύχημα μεταλλάσσει τη ζωή του συγγραφέα Tomas Eldan. Παρότι δεν είναι άμεσα υπεύθυνος, η σχέση του με την κοπέλα του διαλύεται. Ο Τomas πέφτει σε μια μαύρη τρύπα στοχασμών. Αποζητά καταφύγιο στη συγγραφή και μια νέα αγάπη ώστε να κάνει οικογένεια. Πάνω από όλα, πρέπει να δώσει νέο νόημα στη ζωή του.


Λειβάδια Ανδρου: Με τους φίλους της Καϊρείου Βιβλιοθήκης στο Κόρθι\nΜε τους φίλους της Καϊρείου Βιβλιοθήκης στο Κόρθι\nΟ Σύλλογος Φίλων Καϊρείου Βιβλιοθήκης προγραμματίζει μια εκδρομή στο Κόρθι την Μεγάλη Τέταρτη 16 Απριλίου, για ξενάγηση στη Σχολή της Αγίας Τριάδας και την ιστορική της Βιβλιοθήκη, την οποία ταξινόμησε ο Δημήτρης Πολέμης. Από τη Χώρα θα αναχώρηση λεωφορείο του Δήμου στις 10:00 π.μ. και θα επιστρέψει μετά το γεύμα. Όσοι ενδιαφέρονται να συμμετάσχουν παρακαλούνται να το δηλώσουν στη Βιβλιοθήκη. Το κόστος της συμμετοχής, μαζί με το γεύμα είναι 20€.\nΤο τηλέφωνο της Βιβλιοθήκης είναι: 22820-22262.


Ένας μπαμπάς-ήρωας που μεγαλώνει μόνος τα δύο παιδιά του | Infokids.gr\nΑρχική > InfoDad > Μπαμπάδες-ήρωες: “Μετά τον χαμό της γυναίκας μου, όλο μου το ‘είναι’ είναι πάνω στα παιδιά μου”\nΜαμά 7χρονης Αναστασίας: “Ο μπαμπάς χορεύει στο κρεβάτι του νοσοκομείου για να την κάνει να χαμογελάσει”\nΤο διαζύγιο όπως θα έπρεπε να είναι: Ένας μπαμπάς-πρότυπο εξηγεί πόσο σωστά το χειρίστηκε μαζί με την πρώην γυναίκα του\nΈκκληση: Άνεργη μητέρα 2 παιδιών τα μεγαλώνει μόνη της και χρειάζεται τρόφιμα και είδη πρώτης ανάγκης\nΌταν είσαι single μαμά εν μέσω πανδημίας οι φόβοι σου είναι πολλαπλάσιοι!\nΠώς γιόρτασαν οι διάσημοι την Ημέρα του Πατέρα; (φωτογραφίες)\nΜπαμπάδες-ήρωες: “Μετά τον χαμό της γυναίκας μου, όλο μου το ‘είναι’ είναι πάνω στα παιδιά μου”\nΑφιερώνουμε τη φετινή Γιορτή του Πατέρα στους μπαμπάδες-ήρωες και μπαμπάδες-πρότυπα που μεγαλώνουν μόνοι τους τα παιδιά τους, για διαφορετικό λόγο ο καθένας, και που τα έχουν καταφέρει πραγματικά καλά. Διαβάστε παρακάτω την ιστορία του Γιάννη που έχασε την γυναίκα του πριν ενάμιση χρόνο, εδώ την ιστορία του Άντελ που για χάρη της κόρης του κατάφερε το “ιδανικό” διαζύγιο και εδώ την ιστορία του κ. Γιάννη που μεγαλώνει μόνος 4 (!) αγόρια!\nΗ γυναίκα του “έφυγε” τον Φεβρουάριο του 2020 από πνευμονική εμβολή. Όλα έγιναν τρομακτικά γρήγορα. Ένας πόνος στο στήθος την οδήγησε στο νοσοκομείο, λίγες ώρες μετά έπαθε ανακοπή και ήταν ζήτημα ημερών ο οργανισμός της να καταρρεύσει. Ο Γιάννης έμεινε πίσω με δύο μικρά παιδιά, μαθητές Δημοτικού, τα οποία, όπως άλλωστε και ο ίδιος, αδυνατούσαν να καταλάβουν τι είχε συμβεί…\nΟ λόγος για ένα βαθιά αγαπημένο και ευτυχισμένο ζευγάρι που ήταν 21 χρόνια μαζί, με μια υγιέστατη μαμά-”καπετάνισσα” που “έτρεχε” όλες τις δουλειές του σπιτιού και τη φροντίδα των παιδιών, ενώ ο Γιάννης δούλευε πολλές ώρες εκτός. Από εκείνον τον Φεβρουάριο και μετά, τίποτα πια δεν θα έμενε ίδιο.\n“Δεν υπάρχει τίποτα πιο δύσκολο από το να ανακοινώνεις στα παιδιά σου κάτι τέτοιο. Η αντίδραση των παιδιών τότε είναι κάτι που δεν θέλω να θυμάμαι. Μια φίλη παιδοψυχολόγος με βοήθησε λέγοντάς μου, ότι από την πρώτη στιγμή έπρεπε να τους λέω μόνο την αλήθεια, γιατί, μπορεί να στεναχωρηθούν πιο πολύ, όμως θα νιώσουν περισσότερη ασφάλεια, και από τότε έτσι πορεύομαι. Βάζω πάντα τη λογική πάνω από όλα και λύση μου δίνει πάντα η αγάπη. Εγώ πορεύομαι, λοιπόν, με την αλήθεια, τη λογική και την αγάπη”, μας λέει ο Γιάννης αναφερόμενος στις πρώτες στιγμές.\nΟ καιρός που ακολούθησε λειτούργησε ως περίοδος προσαρμογής για εκείνον: “Εμένα το lockdown με βοήθησε πολύ τότε, να μπούμε σε μια ρουτίνα, που είχαμε και πριν, αλλά αναλάμβανε κυρίως η γυναίκα μου. Πολύ σύντομα, όμως, φύγαμε με τα παιδιά για το χωριό στους γονείς μου, όπου μείναμε περίπου 6 μήνες. Εκεί δέθηκα με τα παιδιά περισσότερο από ποτέ. Αυτό μου έδωσε τρομερή δύναμη.”\nΤο “καμπανάκι” ήταν το “μπαμπά μου εσύ δεν ήσουν έτσι”\nΟ Γιάννης εξομολογείται, ότι ένα καμπανάκι για το πώς θα έπρεπε να πορευτεί ως single μπαμπάς πλέον, ήταν όταν ο γιος του τού είπε “μπαμπά μου εσύ δεν ήσουν έτσι”, κάποια στιγμή που τον είδε να κλαίει. “Εγώ ήμουν πάντα φύσει αισιόδοξος άνθρωπος. Το να είναι κάποιος δυστυχισμένος, δεν χρειάζεται κάποιο ταλέντο. Το θέμα είναι τι κάνεις για να είσαι ευτυχισμένος. Θέλει και δημιουργικότητα, θέλει και ιδιοφυΐα… Και αυτό είναι κάτι που θέλω να περάσω στα παιδιά μου.”\nΟι πραγματικά δύσκολες στιγμές\nΟ Γιάννης παραδέχεται, ότι είναι αρκετά τυχερός ώστε να έχει ορισμένους πολύ καλούς φίλους, οι οποίοι του στάθηκαν στην τρομερή αυτή τραγωδία -να προσθέσουμε στο σημείο αυτό, ότι πριν από δύο περίπου μήνες έχασε και τον πατέρα του, από κορωνοϊό. “Νιώθεις μεν σιγουριά, όταν έχεις καλούς φίλους δίπλα σου, όμως είναι κάποιες καταστάσεις στις οποίες ήθελα να είμαι μόνο με τα παιδιά μου. Δεν με βοηθούσε τίποτε άλλο. Αν είναι τα παιδιά καλά είμαι και εγώ καλά. Θέλω να είναι όλα λυμένα για τα παιδιά μου. Όλο μου το είναι είναι πάνω στα παιδιά.”\nΗ δουλειά, στην οποία επέστρεψε μετά την αναστολή, τον βοήθησε να “ξεφύγει” λίγο και να έρθει σε επαφή και με άλλον κόσμο, ενώ και σε μια πρόσκληση από κάποιον φίλο να βγουν ένα βράδυ θα αποκριθεί θετικά: “θέλω να βλέπουν τα παιδιά μου, ότι η ζωή συνεχίζεται”, λέει.\nΗ μεγαλύτερη δυσκολία που αντιμετωπίζει, ωστόσο, ακόμα έχει να κάνει με ένα πρακτικό ζήτημα: “Το γεγονός, ότι κάθε απόγευμα φεύγω για τη δουλειά και ξέρω, ότι τα παιδιά μου μένουν πίσω όχι με τη μαμά τους, αλλά με τη γιαγιά, είναι κάτι που με αγχώνει. Ξέρω, ότι τα αγαπάει και τα φροντίζει σωστά, αλλά τίποτα δεν συγκρίνεται με τη μαμά και το κενό που αφήνει η απουσία της. Με αγχώνει το πώς νιώθουν μέσα τους, αν νιώθουν ανασφάλεια… Καταλαβαίνω, όμως, ότι θέλει μεγάλη προσοχή, αυτό μου το άγχος να μην τους το μεταφέρω, να μην είμαι υπερπροστατευτικός.”\nΤο μήνυμα του προς άλλους μπαμπάδες που βρίσκονται στη θέση του\n“Το ξέρω ότι είναι δύσκολες αυτές οι καταστάσεις, η λύση, όμως, πάντα είναι η αγάπη. Και πρέπει οι άνθρωποι να βρίσκουν κάτι να κάνουν για τον εαυτό τους, να συναντούν έναν φίλο, να παίρνουν ανάσες. Γιατί αν είσαι πάντα μίζερος, βαρύς και κουρασμένος, το μόνο που μπορείς να εκδηλώσεις είναι μια γκρίνια, μια θλίψη, δηλαδή κακά χαρακτηριστικά που βλέπουν τα παιδιά με αρνητικές, θεωρώ, συνέπειες. Το μόνο που χρειάζονται είναι να συνεχίσουν να βλέπουν τον γονιό χαρούμενο και αισιόδοξο! Το πένθος θα παραμείνει. Εμείς μεγαλώνουμε γύρω από αυτό”, καταλήγει ο ίδιος.\nΓλυκά Νερά: Ποινική δίωξη για 2 κακουργήματα στον 33χρονο συζυγοκτόνο\nΓιορτή Πατέρα μονογονέας\nΠαρασκευή, 18 Ιουνίου, 2021 στην κατηγορία Featured, InfoDad


Φιλικό με τον Ολυμπιακό στο ΣΕΦ αύριο το Ρέθυμνο Cretan Kings - Αθλητισμός - Νέα Κρήτη\nΤώρα διαβάζετε: Φιλικό με τον Ολυμπιακό στο ΣΕΦ αύριο το Ρέθυμνο Cretan Kings\nΑνανέωση 04/09/2018, 16:51\nΦιλικό με τον Ολυμπιακό στο ΣΕΦ αύριο το Ρέθυμνο Cretan Kings\nH ομάδα θα συμμετάσχει και σε τουρνουά της Ουγγαρίας …\nΓια την Αθήνα θα αναχωρήσει αύριο το Ρέθυμνο Cretan Kings που συνεχίζει την προετοιμασία του, για να δώσει τον πρώτο του φιλικό αγώνα κόντρα στον Ολυμπιακό (17.00) στο ΣΕΦ.\nΤα αγωνιστικά «τεστ» έχουν και συνέχεια, καθώς η ομάδα θα συμμετάσχει στο τουρνουά μπάσκετ της Κέρμεντ (Ουγγαρία) το διήμερο 7-8 Σεπτεμβρίου. Την Πέμπτη το πρωί άπαντες θα αναχωρήσουν για την Ουγγαρία και την Παρασκευή θα ανοίξουν την αυλαία της διοργάνωσης στις 18.30, όπου θα αντιμετωπίσουν την Bnei Herzliya (Α1 Ισραήλ). Το Σάββατο θα παίξουν με έναν εκ των Egis Kormend και Helios Domzale στον μεγάλο ή μικρό τελικό του τουρνουά και την Κυριακή θα πάρουν τον δρόμο της επιστροφής.\nΤραυματίστηκε ο Οικονομόπουλος\nΗ αποστολή της ομάδας περιλαμβάνει όλους τους παίκτες, με τον Κωνσταντίνο Οικονομόπουλο να είναι ο μοναδικός άτυχος της ομάδας μας. Σήμερα το πρωί τραυματίστηκε στον αχίλλειο και θα παραμείνει στο Ρέθυμνο.\n«Μετά από δύο εβδομάδες προετοιμασίας τα παιδιά δείχνουν πολύ μεγάλη διάθεση. Είμαστε πολύ ευχαριστημένοι από την προσπάθεια τους. Τώρα μπαίνουμε σε μία σειρά φιλικών παιχνιδιών πάρα πολύ γρήγορα, απέναντι σε δύσκολους αντιπάλους. Περιμένουμε να βγάλουμε κάποια συμπεράσματα σε αυτά που έχουμε δουλέψει μέχρι τώρα. Σίγουρα η ομάδα δεν μπορεί να είναι έτοιμη 100% και είναι απόλυτα φυσιολογικό, με την κούραση να είναι σε υψηλό επίπεδο. Νομίζω ότι τα συμπεράσματα θα είναι θετικά. Θα ταξιδέψει όλη η ομάδα μαζί και αυτό είναι καλό γιατί γνωρίζουμε τα παιδιά ακόμα καλύτερα μέσα από τη λειτουργία της ομάδας. Από κει και πέρα ό,τι αποκομίσουμε θα είναι για καλό, θα δούμε τις αδυναμίες και θα προσπαθήσουμε να τις διορθώσουμε και σε κάθε αγώνα να εμφανιζόμαστε ακόμη πιο βελτιωμένοι», τόνισε ο προπονητής του Ρεθύμνου Σταύρος Μυκονιάτης που μίλησε για αυτές τις πρώτες 15 ημέρες της προετοιμασίας.\nΣχετικά με τις προσθήκες των Εντ Ντάνιελ και Κιθ Κλάντον, οι οποίοι πήραν τις θέσεις των Ουάσινγκτον και Μανιάνγκ σημείωσε: «Ο μεν Ουάσινγκτον είχε έρθει υπό δοκιμή και για αυτό ήρθε μία εβδομάδα νωρίτερα, άρα είχαμε στο μυαλό μας ότι ίσως δε θα έμενε. Από την άλλη μεριά, στην περίπτωση του Μανιάνγκ η ομάδα δεν είχε υπομονή να περιμένει ακόμη περισσότερο, καθώς το παιδί είχε πρόβλημα με την έκδοση του διαβατηρίου του. Ήρθαν δύο παιδιά τα οποία είναι αρκετά έμπειρα. Ο Εντ Ντάνιελ έχει παίξει αρκετά χρόνια στην Ευρώπη και σε καλά πρωταθλήματα. Για τον Κιθ Κλάντον δε νομίζω ότι χρειάζονται συστάσεις, είναι αρκετά καλός παίκτης δείχνοντας τις δυνατότητες του στον ΠΑΟΚ.\n17.00 Ολυμπιακός – Ρέθυμνο Cretan Kings (ΣΕΦ)\n18.30 Ρέθυμνο Cretan Kings – Bnei Herzliya ()\n21.00 Egis Kormend – Helios Domzale ()\n20.30 Μεγάλος Τελικός


Η Χρυσή Αυγή ηττήθηκε, αλλά ο ρατσισμός όχι - Ανοιχτό Παράθυρο\nHomeΑπόψειςΗ Χρυσή Αυγή ηττήθηκε, αλλά ο ρατσισμός όχι\nOι πανηγυρισμοί για την απόφαση του δικαστηρίου στη δίκη της Χρυσής Αυγής -που την έκρινε εγκληματική οργάνωση- χάνονται μέσα στην υποψία πως τελικά οι ποινές θα είναι χαμηλές ώστε αν πάνε στην φυλακή οι «διευθυντές» της θα είναι για πολύ λίγο.\nΗ ποινή για ένταξη σε εγκληματική οργάνωση είναι -5-10 χρόνια κάθειρξη (με ελαφρυντικό 1-5) και για διεύθυνση εγκληματικής οργάνωσης είναι: 5-15 χρόνια κάθειρξη (με ελαφρυντικό): 2-8.\nΠρακτικά αυτό σημαίνει -με την αναγνώριση ελαφρυντικών- ότι η πλειοψηφία τους θα γλυτώσουν τη φυλακή και θα αφεθούν ελεύθεροι με ή χωρίς όρους.\nΣύμφωνα με το νέο Ποινικό Κώδικα το δικαστήριο δεν μπορεί να επιβάλει στέρηση πολιτικών δικαιωμάτων στους καταδικασθέντες, καθώς καταργήθηκε ως παρεπόμενη ποινή, πράγμα που σημαίνει ότι η πολιτική μάχη με τον ρατσισμό και τον ναζισμό – αν και η Χρυσή Αυγή βρίσκεται πια εκτός Βουλής- δεν τελείωσε ακόμη.\nΠροφανώς δεν έγιναν 400.000 ψηφοφόροι ναζιστές όταν η Χρυσή Αυγή πήρε ξαφνικά 7%, ούτε όμως εξαφανίστηκαν όταν έπαψαν -οι μισοί- να την ψηφίζουν. Πολλοί αν δεν μετακινήθηκαν κυρίως στο κόμμα του Βελόπουλου -που καταδικάζει τον ναζισμό, όπως λέει, αλλά όχι και τον ρατσισμό- απλώς δεν ψηφίζουν.\nΟ «λαϊκός επαναστατικός σύνδεσμος»\nΗ άνοδος της Χρυσής Αυγής σε ένα περιβάλλον πολιτικής κρίσης των «συστημικών» κομμάτων συμβάδισε με την παρουσία μικρότερων ομάδων -όπως ακριβώς και η άνοδος του Χίτλερ στην Γερμανία- που δεν κατάφεραν ως τώρα να αποχτήσουν την οργάνωση του «λαϊκού επαναστατικού συνδέσμου» -που μπαίνοντας στη Βουλή όχι μόνο αποκήρυξε τον ναζιστικό παρελθόν της ηγεσίας της, αλλά έκανε αγωγές σε όσους την κατηγορούσαν ή χαρακτήριζε «ναζιστή» τον Μάκη Βορίδη.\nΤο κόμμα -που τώρα πια αποδεικνύεται εγκληματική οργάνωση – είχε αρχίσει να ενδιαφέρεται ακόμα και για τα δημοτικά σχολεία με ιδεολογικά σεμινάρια σε παιδιά την ίδια ώρα που σε μυστικά στρατόπεδα οι πιο μυημένοι άρχιζαν να εκπαιδεύονται σε όπλα.\n«Ο δημοκρατικός τρόπος διακυβερνήσεως, ο βασιζόμενος στην τυχάρπαστη πλειοψηφία των πολλών, δεν είχε θέση στο κίνημά μας. Πλάι στα σκωληκόβρωτα ερείπια των δημοκρατικών κρατών βλέπαμε να φαντάζουν επιβλητικά τα οικοδομήματα των εθνών που είχαν την τύχη να οδηγούνται από μια ηγετική φυσιογνωμία. Η Γερμανία του Χίτλερ είναι, φυσικά, το λαμπρότερο απ’ αυτά αλλά όχι και το μοναδικό».\nΗ Χρυσή Αυγή που πιστεύει στην «Αρχή του Αρχηγού» είχε στόχο με την «αυστηρή ιεραρχική δομή και οργάνωση διέπει λοιπόν απαρέγκλιτα την εθνικοσοσιαλιστική μας κοινότητα, τη Χρυσή Αυγή» να καθορίσει αύριο το περίγραμμα της Νέας Ευρωπαϊκής εθνικοσοσιαλιστικής Πολιτείας» όπως αναφέρει το καταστατικό της.\nΟ Χίτλερ ήταν ευλογία. Οι Μαύροι να απελαθούν. Οι κομμουνιστές να εκτελεστούν. Και οι Εβραίοι να ευνουχιστούν. Τα νέα Τάγματα Εφόδου, τα Τμήματα Άμεσης Επέμβασης, εμφανίζονται δημόσια σε διαδηλώσεις-παρελάσεις που μοιάζουν με στρατιωτικές αναφορές. Ο Ηλίας Κασιδιάρης και άλλοι «λοχαγοί» και «ταγματάρχες» δίνουν στους Χρυσαυγίτες που είναι σε παράταξη παραγγέλματα, όπως «ένα-δύο», «λόχος, προσοχή».\nΗ οργάνωση είναι στρατιωτική με Φαλαγγίτες, Λοχίτες, Πυρηνάρχες, Ομαδάρχες και Φαλαγγάρχες και πάνω από την ιεραρχία είναι ο Ανώτατος Ηγέτης που δεν είναι ακριβώς θεός, αλλά… «η ενανθρωπισμένη υπόσταση αυτών των ακαταλύτων αξιών του πολιτισμού μας».\nΗ οργάνωση έχει Τμήματα «Φυλετικών Ερευνών», «Εκπαιδεύσεως Μελών» και «Οργανώσεως Πυρήνων Αμύνης». Σύμφωνα με τον «Κώδικα Τιμής» του συνδέσμου, τα μέλη του κατά την είσοδο και έξοδο από τα γραφεία χαιρετάνε υποχρεωτικά με… σφρίγος και ζωηρότητα «όπως αρμόζει στην Εθνικοσοσιαλιστική Τάξη».\nΟ χαιρετισμός δεν επιτρέπεται να είναι νωθρός και χαλαρός. Η αμφίεση πρέπει να είναι «λιτή, ευπρεπής, σοβαρή και πειθαρχημένη κατά τα εθνικοσοσιαλιστικά πρότυπα». Πρέπει να φανερώνει «αγωνιστικό ήθος. Χακί ή φαιό πουκάμισο, μαύρο ή χακί παντελόνι, μαύρο ή χακί χιτώνιο, αρβύλες ή μπότες, γραβάτα και μικρό εθνικοσοσιαλιστικό σύμβολο ελευθέρας επιλογής».\nΦυσικά, απαγορεύεται η ελευθεριάζουσα και αναρχούμενη εμφάνιση: απεριποίητα και μακριά μαλλιά και μούσια, ακατάστατη και έξαλλη αμφίεση, κάπνισμα. Μια τέτοια αμφίεση «αποτελεί δείγμα του ανεύθυνου και ασύδοτου τρόπου ζωής, που δεσπόζει σήμερα στην κοινωνία μας και τον οποίο το εθνικοσοσιαλιστικό ήθος πολεμά αμείλικτα».\nΌταν ο Αρχηγός αποδεικνύεται ένα δειλό ανθρωπάκι\nΗ ανεπάρκεια του Αρχηγού ως …»ενανθρωπισμένης ύπαρξης» στα πρότυπα του Χίτλερ φάνηκε πολύ γρήγορα όταν πολλοί βουλευτές του «επαναστατικού συνδέσμου» αξιοποίησαν τα προνόμια τους αντί να το καταστρέψουν.\nΗ Χρυσή Αυγή έγινε κομμάτια όταν οι ιδεολόγοι της ανακάλυψαν οικονομικές ατασθαλίες του αρχηγού που τελικά αντί για την «εθνικοσοσιαλιστική πολιτεία» μετά την σύλληψή του επιχειρούσε να σώσει το τομάρι του -παρατώντας παλιούς συντρόφους του.\nΩστόσο αν και τελείωσε -όπως φαίνεται η Χρυσή Αυγή- περίπου πέντε χιλιάδες μέλη της περιφέρονται αναζητώντας στον Λαγό ή τον Κασιδιάρη τον νέο ηγέτη σε ένα ορφανό κίνημα με κρυμμένα όπλα και οικονομικές πηγές που δεν οδηγήθηκαν ποτέ στην Δικαιοσύνη.\nΗ έπαρση του πολιτικού κόσμου -με πρώτο τον Αντώνη Σαμαρά- για την συντριβή της Χρυσής Αυγής αποδεικνύει πως κανένα κόμμα δεν κατάλαβε πως εμφανίστηκε και πως γιγαντώθηκε μια μικρή σέχτα με παγανιστικές ανησυχίες και λατρεία στον Χίτλερ και τον …Εωσφόρο.\nΠολύ περισσότερο δεν αντιλήφθηκε πως και γιατί σε όλη την Ευρώπη και τις ΗΠΑ εμφανίζονται δεκαετίες μετά τον Χίτλερ οργανώσεις που πολλές φορές κάνουν κριτική στον χιτλερισμό από τα …δεξιά και βρίσκουν απήχηση σε στρώματα σαν κι αυτά που έκαναν πρόεδρο τον Τραμπ, βρίσκουν μεγάλο ηγέτη τον Πούτιν ή σταματάνε στην Ελλάδα το λεωφορείο με μικρά προσφυγόπουλα -αφήνοντάς τα νηστικά.\nΠου σημαίνει ότι η Χρυσή Αυγή ηττήθηκε, αλλά ο ρατσισμός και ο προ-ναζισμός όχι. Άλλωστε στη φυλακή ο Χίτλερ βρήκε εθνικό ακροατήριο και μπόρεσε να οργανώσει την πορεία του προς την εξουσία ανάμεσα σε κόμματα που είτε είχαν παρακμάσει, είτε πίστευαν πως θα τον νικούσαν ή τον «δάμαζαν» -όπως έκανε ο Σαμαράς «προσλαμβάνοντας» την Ακροδεξιά στο κόμμα του.\nΤο ερώτημα είναι πια αν ο νέος «φύρερ» της Ακροδεξιάς θα προκύψει από το πολιτικό σύστημα ή θα εμφανισθεί απέξω -κάνοντας κριτική στον ανεπαρκή Νίκο Μιχαλολιάκο.


Νορβηγία: Μικρός μαθητής ο δράστης της επίθεσης σε σχολείο - ΤΑ ΝΕΑ\ntanea.gr > Κόσμος > Νορβηγία: Μικρός μαθητής ο δράστης της επίθεσης σε σχολείο\nΑγνωστο το κίνητρό του\nΚανένα από τα θύματα δεν έχει τραυματιστεί από μαχαίρι\nTANEA Team 19 Μαρτίου 2019 | 13:48\nΜαθητής τραυμάτισε σήμερα ελαφρά έναν καθηγητή και τρία ακόμη μέλη του προσωπικού ενός σχολείου στο Όσλο, ανακοίνωσε η αστυνομία.\nΤο αγόρι, που φοιτά στο σχολείο αυτό, συνελήφθη μετά τις καταγγελίες ότι επιτέθηκε εναντίον του προσωπικού με ένα μαχαίρι. Προς το παρόν το κίνητρό του δεν είναι γνωστό, όμως σύμφωνα με τοπικά μέσα ενημέρωσης, το περιστατικό σημειώθηκε έπειτα από έναν διαπληκτισμό στο διάλλειμα.\nΗ αστυνομία του Όσλο ανακοίνωσε στο Twitter ότι έστειλε περιπολικά στο σχολείο του Μπρίνσενγκ περίπου στις 08:30 το πρωί εξαιτίας ενός περιστατικού «βίας και μιας απειλητικής κατάστασης».\nΈνας μικρός μαθητής απειλούσε έναν εργαζόμενο με ένα μαχαίρι ψωμιού, όπως αποδείχθηκε τελικά. Ο δράστης, που περιγράφεται ως πολύ μικρός σε ηλικία, τέθηκε υπό έλεγχο, σύμφωνα με την αστυνομία.\nΤέσσερις εργαζόμενοι στο σχολείο αυτό, που βρίσκεται στο ανατολικό Όσλο, διακομίστηκαν στο νοσοκομείο, ενώ σύμφωνα με την εφημερίδα Dagbladet, έχουν υποστεί τραύματα από δαγκωματιές, ενώ ένας εξ αυτών έχει τραυματιστεί με ένα πιρούνι.\nΟ Σβεν Κρίστιαν Λάι της αστυνομίας του Όσλο επεσήμανε ότι έχει ξεκινήσει έρευνα για το συμβάν. «Έχει συλληφθεί ένα πολύ μικρό αγόρι. Δεν μπορώ να πω τίποτα περισσότερο για την τάξη στην οποία φοιτά. Συνελήφθη μέσα στο σχολείο», επεσήμανε.


Ο Ράμα αναζητά μοντέλο ‘Σένγκεν’ για Κόσοβο, Σκόπια και Μαυροβούνιο – GorgaNews\nΟ πρωθυπουργός της Αλβανίας, Έντι Ράμα, υποσχέθηκε να εφαρμόσει το «πρότυπο Σένγκεν» με τη Βόρεια Μακεδονία και άλλες χώρες των Δυτικών Βαλκανίων και όχι μόνο με το Κοσσυφοπέδιο, γράφει η σερβική ‘Βέτσερνι Νόβοστι’.\nΣε συνέντευξη Τύπου με τον πρωθυπουργό της Βόρειας Μακεδονίας, Ζόραν Ζάεφ, ο οποίος επισκέφθηκε επίσημα τα Τίρανα, ο Ράμα τόνισε ότι αργά ή γρήγορα ‘οι πολίτες θα μετακινούνται μεταξύ των συνόρων της Βόρειας Μακεδονίας και της Αλβανίας χωρίς φραγμούς’.\n«Το μοντέλο Σένγκεν θα πρέπει να επεκταθεί σε όλη την περιοχή με το Κοσσυφοπέδιο, τη Βόρεια Μακεδονία και το Μαυροβούνιο, με την πεποίθηση ότι όλες οι χώρες της περιοχής να τεθούν σε αυτή τη διαδικασία. Τα σύνορά μας πρέπει να γίνουν αποδεκτά ως σύνορα της Ευρωπαϊκής Ένωσης», είπε ο Ράμα.\n«Αυτό που χρειάζεται να κάνουν τα κράτη μέλη της Ευρωπαϊκής Ένωσης, γιατί να μην το κάνουμε μεταξύ μας σήμερα και όχι αύριο. Αργά η γρήγορα θα δώσουμε στους πολίτες την ευκαιρία να μπαίνουν και να βγαίνουν από τη χώρα μας χωρίς εμπόδια, χωρίς ελέγχους, χωρίς πρόβλημα, όπως κάνουν οι πολίτες της Ευρωπαϊκής Ένωσης», τόνισε ο Αλβανός πρωθυπουργός.\nΠρόσθεσε ότι η Αλβανία έχει ξεκινήσει αυτή τη διαδικασία με το Κοσσυφοπέδιο, και δυστυχώς αυτή παρερμηνεύθηκε.\n«Όταν μιλήσαμε για το σχεδιασμό Σένγκεν με το Κοσσυφοπέδιο αμέσως παρερμηνεύθηκε, αλλά λέω ότι τώρα πρέπει να το προχωρήσουμε με άλλες χώρες της περιοχής. Όλες οι χώρες των Δυτικών Βαλκανίων πρέπει να συμμετέχουν στη διαδικασία αυτή».


Πανελλήνιες 2021 - εκπαιδευτικοί: «Όχι στην ελάχιστη βάση εισαγωγής»\n19/05/2021 - 12:05 Ανανέωση 13:58\nΠανελλήνιες 2021: Η Α ΕΛΜΕ Κορινθίας με ανακοίνωση της ζητά από την κυβέρνηση και την πολιτική ηγεσία του Υπουργείου Παιδείας να αποσύρει την Ελάχιστη Βάση Εισαγωγής στα Πανεπιστήμια.\nΤι αναφέρουν οι εκπαιδευτικοί για τις πανελλήνιες 2021\nΗ ανακοίνωση αναφέρει πως, τον αριθμό των εισακτέων στα ανώτατα εκπαιδευτικά ιδρύματα για το ακαδημαϊκό έτος 2021-2022 (77.970) -που είναι μειωμένος συγκριτικά με πέρυσι- και τους συντελεστές της ΕΒΕ (Ελάχιστη Βάση Εισαγωγής) ανακοίνωσε το υπουργείο Παιδείας. Παράλληλα, ανακοινώνονται οι συντελεστές που όρισε το κάθε Πανεπιστημιακό Ίδρυμα για κάθε Τμήμα/Σχολή του, βάσει των οποίων θα προκύψει η Ελάχιστη Βάση Εισαγωγής (ΕΒΕ).\nΗ Βάση αυτή που θεσμοθετήθηκε από την κυβέρνηση στη διάρκεια της σχολικής χρονιάς , ενώ οι υποψήφιοι είχαν ξεκινήσει την προετοιμασία τους με βάση το προηγούμενο σύστημα, διαμορφώνει ακόμα πιο πιεστικές συνθήκες.\nΗ κυβέρνηση επιμένει στην εφαρμογή της από φέτος, παρά την πανδημία και τις δραματικές συνέπειες από την τηλε(κ)παίδευση και ενώ είναι ορατός ο κίνδυνος να μείνουν εκτός ΑΕΙ πάνω από 20.000 υποψήφιοι, αν και ο ακριβής αριθμός δεν είναι εύκολο να υπολογιστεί. Ακόμα, κινδυνεύουν να μείνουν εκτός μαθητές με βαθμολογία πάνω από 10.000 μόρια!\nΠαράλληλα, δεκάδες τμήματα των ΑΕΙ, περίπου 150 ή ποσοστό 30% από το σύνολο των 459, κινδυνεύουν να μείνουν με ελάχιστους πρωτοετείς και σταδιακά να βάλουν λουκέτο.\nΗ αύξηση των θέσεων εισακτέων σε τμήματα περιφερειακών Πανεπιστημίων (πχ. Αιγαίου, Ιονίου, Θράκης, Δυτικής Μακεδονίας κ.λ.π. )πιθανόν να μετριάσει τις ανοδικές τάσεις των βάσεων εισαγωγής και τον αποκλεισμό υποψηφίων.\nΩστόσο, για πολλούς υποψηφίους που θα πετύχουν την είσοδό τους σε σχολή εκτός τόπου μόνιμης κατοικίας ή εκτός πραγματικών επιλογών τους, θα σημαίνει «εικονική επιτυχία», γιατί η οικονομική αδυναμία στήριξης των σπουδών τους γρήγορα θα τους αναγκάσει να τις παρατήσουν, αυξάνοντας έτσι το ποσοστό των λεγόμενων «μη ενεργών φοιτητών», που, από την άλλη, είναι και κριτήριο για καταργήσεις ή συγχωνεύσεις τμημάτων. Οι απώλειες εισακτέων δεν πρόκειται να καλυφθούν μετά τη συμπλήρωση του δεύτερου μηχανογραφικού, μια που η Ε.Β.Ε. για κάθε Τμήμα ισχύει και για τις θέσεις που θα πληρωθούν από την α’ και την β’ κατανομή.\nΟι συνέπειες λοιπόν είναι συνοπτικά οι εξής: Αύξηση της μαθητικής διαρροής στο Λύκειο και μείωση των αποφοίτων του (οδηγώντας αρκετούς στην πρόωρη μεταγυμνασιακή κατάρτιση), λόγω της δυσκολίας εισαγωγής στα ΑΕΙ αλλά και της εφαρμογής της Τράπεζας Θεμάτων. Αύξηση της φοίτησης σε φροντιστήρια και των σχετικών οικογενειακών δαπανών. Ακύρωση του μορφωτικού ρόλου του λυκείου σε όλες τις τάξεις, δεδομένης της έμφασης σε ό,τι είναι εξεταστικά χρήσιμο.\nΠεριορισμός των φοιτητών στα Πανεπιστήμια, που σε περιφερειακά Ιδρύματα και πόλεις θα έχει δραματικό χαρακτήρα. Μείωση της χρηματοδότησης των πανεπιστημίων (δεδομένου ότι αυτή έχει συνδεθεί με τον αριθμό φοιτητών). Κλείσιμο και συγχώνευση Τμημάτων και άρα περιορισμός του παραγόμενου ερευνητικού έργου των ελληνικών Πανεπιστημίων. Περιορισμός της αναπτυξιακής συνεισφοράς των περιφερειακών Πανεπιστημίων, ειδικά στην επαρχία, όπου τα Πανεπιστήμια συνεισφέρουν με μελέτες, έργα και επενδύσεις. Περιορισμός της πολιτιστικής συνεισφοράς των ακαδημαϊκών κοινοτήτων στην επαρχία. Αρνητικές συνέπειες στις τοπικές οικονομίες της περιφέρειας. Ενίσχυση της φοίτησης στα ιδιωτικά κολέγια.\nΕίναι φανερό ότι ο βασικός προσανατολισμός της κυβέρνησης είναι η μείωση των εισακτέων, η πριμοδότηση της ιδιωτικής Ανώτατης Εκπαίδευσης και η ιδιωτικοποίηση του δημόσιου πανεπιστημίου με την παραχώρηση υποδομών του για όσους ξένους φοιτητές μπορούν να πληρώνουν δίδακτρα.\nΗ Ελάχιστη Βάση Εισαγωγής (ΕΒΕ) θα παίξει τον ρόλο του τροχονόμου της εισόδου στα πανεπιστήμια, εξοστρακίζοντας, με εργαλείο τον βαθμό δυσκολίας των θεμάτων, χιλιάδες υποψηφίους, χωρίς να εκτεθεί το υπουργείο Παιδείας με μια ανακοίνωση μειωμένου αριθμού εισακτέων.\nΠανελλήνιες 2021- Ελάχιστη βάση εισαγωγής: «Οι αριθμοί είναι αμείλικτοι- Αφήνουν 30.000 εκτός ΑΕΙ»\n#ΑΕΙ#ΕΒΕ#ΕΛΑΧΙΣΤΗ ΒΑΣΗ ΕΙΣΑΓΩΓΗΣ#ΠΑΝΕΛΛΑΔΙΚΕΣ#ΠΑΝΕΛΛΑΔΙΚΕΣ 2021#ΠΑΝΕΛΛΑΔΙΚΕΣ ΕΞΕΤΑΣΕΙΣ 2021#ΠΑΝΕΛΛΗΝΙΕΣ#ΠΑΝΕΛΛΗΝΙΕΣ 2021#ΠΑΝΕΛΛΗΝΙΕΣ ΕΙΣΑΚΤΕΟΙ#ΠΑΝΕΛΛΗΝΙΕΣ ΕΞΕΤΑΣΕΙΣ#ΠΑΝΕΛΛΗΝΙΕΣ ΠΑΝΕΛΛΑΔΙΚΕΣ 2021#ΠΑΝΕΠΙΣΤΗΜΙΑ#ΣΥΣΤΗΜΑ ΕΙΣΑΓΩΓΗΣ#ΤΡΑΠΕΖΑ ΘΕΜΑΤΩΝ#ΥΠΟΥΡΓΕΙΟ ΠΑΙΔΕΙΑΣ


ΑΠΟΨΗ | Χανιώτικα Νέα\nΓράφει ο ΧΡΗΣΤΟΣ ΠΛΕΣΣΑΣ\nΑρτηριακή πίεση επικαλέστηκε ο "κουμπάρος" Ερντογάν για να μην έρθει στα εγκαίνια του Μουσείου Ακρόπολης. Ούτε ο Εξωτερικών Νταβούτογλου, ούτε ο Πρόεδρος Μπαγίς, ούτε ο Πολιτισμού Γκιουκάι ήρθαν. Αν για τον κ. Ερντογάν υπήρχε η "κατά συνθήκη" δικαιολογία, για τους άλλους δεν προεβλήθη καμία.\nΗ ουσία είναι ότι όλοι οι Τούρκοι επιτελείς είχαν χολωθεί επειδή στη Σύνοδο Κορυφής της Ε.Ε. είχε τεθεί το θέμα της λαθρομετανάστευσης στην Ελλάδα και στο "κείμενο συμπερασμάτων" είχε γραφεί πως η Τουρκία την διευκολύνει, αντί να την αποτρέπει και ότι αρνείται να εφαρμόσει το πρωτόκολλο περί επαναπροώθησής των στις χώρες, απ’ όπου προέρχονται το οποίον είχε υπογράψει με την Ελλάδα επί κυβέρνησης Σημίτη.\nΌταν ετέθη το θέμα απ’ την Ε.Ε. να αναθεωρήσουν τις απόψεις τους και να αποτρέψουν την διέλευση λαθρομεταναστών απ’ την Τουρκία και ότι η επαναπροώθηση στις χώρες καταγωγής τους αποτελεί προτεραιότητα για την Ε.Ε., απάντησαν άλλα αντ’ άλλων. ΄Οτι δεν επιθυμούν να μετατρέψουν τη χώρα τους σε στρατόπεδο μεταναστών!! Το ευτράπελον εδώ είναι ότι η Ε.Ε έχει εγκρίνει ένα επιπλέον κονδύλι προς την Τουρκία, στο οποίον και εμείς συμμετέχουμε για να αναλαμβάνουν τις ευθύνες που τους αναλογούν εναντίον των δουλεμπόρων.\nΓια την στάση του κ. Ερντογάν υπάρχουν και άλλοι λόγοι. Πρώτον, δεν είναι καινοφανές που ακυρώνουν οι Τούρκοι προγραμματισμένες επισκέψεις. Δεύτερον, το γεγονός ότι επειδή η Σύνοδος Κορυφής της Ε.Ε. και τα εγκαίνια του Μουσείου της Ακρόπολης έγιναν με διαφορά ελάχιστες ώρες δεν άφηνε χρονικά περιθώρια στον κ. Ερντογάν να "συμβουλευθεί" το "βαθύ κράτος" πώς θα πρεπε ν’απαντήσει σε πιθανές ερωτήσεις που θα του εγένοντο οι οποίες δε θα ‘χαν μελετηθεί απ’ όλες τις πλευρές. Θα ήταν παράλειψη, αν δεν λέγαμε, ότι δεν απουσίασαν μόνο οι Τούρκοι αλλά και οι Άγγλοι καλεσμένοι. Κατά συγκυρίαν οι πωλητές και οι αγοραστές των μαρμάρων του Παρθενώνα.\nΑν λοιπόν ετίθετο απ’ τον κ. Καραμανλή το θέμα της λαθρομετανάστευσης, των παραβιάσεων που γίνονται τον τελευταίο καιρό στο Αιγαίο και της παρενόχλησης του έργου του FRONTEX ίσως να βρισκόταν σε δύσκολη θέση ν’ απαντήσει, δεδομένου ότι η εξουσία του δεν είναι πρωτογενής.\nΟ FRONTEX που έχει συσταθεί απ’ το Συμβούλιο της Ε.Ε. το 2004, είναι οργανισμός που συντονίζει την συνεργασία των κρατών-μελών στη διαφύλαξη των εξωτερικών συνόρων, βοηθά τα μέλη στην εκπαίδευση των συνοριακών φυλάκων και καθιερώνει κοινές προδιαγραφές στην ανάλυση των προερχόμενων κινδύνων από παραβίαση των συνόρων, παρακολουθεί δε τις εξελίξεις ερευνώντας και ελέγχοντας τα ευρωπαϊκά σύνορα, ιδίως στα κράτη που απαιτείται αυξημένη επιχειρησιακή συνδρομή, όπως είναι η χώρα μας.\nΣημειωτέον οτι μια μέρα πριν τα εγκαίνια, Σλοβακικό αεροπλάνο, που έκανε προγραμματισμένη περιπολία στο πλαίσιο σχεδιασμού "Ποσειδών" του FRONTEX μεταξύ Κω και Σάμου, όταν βρέθηκε πάνω απ’ το Αγαθονήσι, παρενοχλήθηκε από Τουρκικά Ραντάρ ν’ απομακρυνεθεί διότι "έμπαινε σε Τουρκικό εναέριο χώρο"! Το ίδιο επαναλήφθηκε και στην επιστροφή απο Σάμο προς Κω χωρίς οι Σλοβάκοι να δώσουν καμία σημασία γιατί ήξεραν οτι πετούσαν σε περιοχή που έιχε εγκριθεί απ’ την Ε.Ε.\nΟ κ. Ερντογάν λοιπόν, θα ‘πρεπε να δικαιολογηθεί γι’ αυτό το περιστατικό και επειδή δεν είχε τι να πει, διότι θέλει να κρατά ανοικτούς τους διαύλους της λαθρομετανάστευσης και τις διεκδικήσεις του στο Αιγαίο, χρησιμοποιώντας τα ως μοχλό πίεσης στην Ε.Ε., επικαλέσθηκε "διπλωματική ασθένεια" και δεν ήλθε στα εγκαίνια. Την επομένη όμως έγινε καλά και πήγε στην Αλβανία στον φίλο του Μπερίσα.\nΈτσι εισπράξαμε πάλι, ό,τι εισπράτουμε κάθε φορά από την Άγκυρα όταν διακυβεύονται εθνικά μας συμφέροντα. Την αδιαφορία και την προκλητικότητα που δεν πρέπει να περιποιούν ικανοποίηση προς την πολιτική της ηγεσίας του Υπ. Εξωτερικών.


Υπήρχε, όμως, και ένα όνομα που άρεσε στον Bezos λιγάκι περισσότερο από τα υπόλοιπα. Το Relentless.com ήταν ένα URL που γοήτευε τον ιδρυτή της Amazon τόσο πολύ, ώστε το κατοχύρωσε το Σεπτέμβριο του 1994 θέλοντας να το χρησιμοποιήσει στο online κατάστημά του. Οι συνεργάτες του, ωστόσο, δε φάνηκαν ενθουσιασμένοι με την ιδέα, ο Bezos όμως όχι μόνο το "κράτησε" στην κατοχή του, αλλά ακόμη και σήμερα αν το πληκτρολογήσετε συνεχίζει να σας αναδρομολογεί στο... Amazon.com.\nΤην ιστορία αποκαλύπτει ο Brad Stone στο νέο του βιβλίο "The Everything Store: Jeff Bezos and the Age of Amazon" που μόλις κυκλοφόρησε. Κάτι σαν ένα "μυστικό" URL πρόσβασης στο site του μεγάλου κολοσσού ή ένας "άσβεστος πόθος" του ιδρυτή του. Ποιος ξέρει;\nΤην επόμενη φορά, λοιπόν, που θα θέλετε να κάνετε τον "ψαγμένο" στους φίλους σας, πείτε τους ότι γνωρίζετε ένα "super wow" online shop. Το Relentless.com. Και πάτε στοίχημα ότι θα τους αρέσει. Θα το κερδίσετε.


Ισλανδία - Καλοκαίρι 2020 - Ο γύρος του νησιού - Super-Travel.grSuper-Travel.gr\nΙσλανδία – Καλοκαίρι 2020 – Ο γύρος του νησιού\n1η ήμερα : Αθήνα – Ηφαίστειο Hekla – Hella\nΣυγκέντρωση στο αεροδρόμιο Ελευθέριος Βενιζέλος στην Αθήνα, συνάντηση με τον αρχηγό του ταξιδιού σας και αναχώρηση. Άφιξη στο Reykjavik. Στη συνέχεια, ο δρόμος μας οδηγεί παραλιακά στο Grindavík, όπου θα κάνουμε στάση για το δείπνο μας. Περνάμε το όμορφο παραθαλάσσιο χωριό Eyrabakki, το Selfoss και φτάνουμε ύστερα από λίγο στην Hella, έχοντας πάντα στα αριστερά μας το γνωστό ηφαίστειο Hekla, ένα από τα πιο ενεργά ηφαίστεια της Ισλανδίας – περισσότερες από 20 εκρήξεις έχουν συμβεί από το 874. Κατά τη διάρκεια του μεσαίωνα, οι Ευρωπαίοι ονόμαζαν το ηφαίστειο αυτό, «πύλη για την κόλαση». Διανυκτέρευση στην Hella.\n2η ήμερα: Hella – Ηφαίστεια – Καταρράκτες – Παγετώνες – Skaftafell\nΗ μέρα μας ξεκινάει με επίσκεψη του πρώτο καταρράκτη του ταξιδιού μας, τον Seljalandfoss και ίσως κάποιοι καταφέρουν να ανακαλύψουν τον κρυμμένο καταρράκτη Gljúfrafoss. Συνεχίζουμε για την περιοχή του καταρράκτη Skógafoss, τον υψηλότερο καταρράκτη της Ισλανδίας, συνδεδεμένο με πολλούς μύθους. Η Μαύρη Παραλία με την σπηλιά από βασάλτη είναι η επόμενη στάση. Εδώ βρίσκουν καταφύγιο τα χαριτωμένα πτηνών puffins. Στάση για καφέ στο Vik. Στο δρόμο μας συναντάμε το Πάρκο Μνήμης Laufskálavarða, πριν γνωρίσουμε και περπατήσουμε στο μαγευτικό φαράγγι Fjaðrárgljúfur. Στάση για γεύμα σε ένα μικρό εκτός δρόμου εστιατόριο. Ξεκούραση και μέσα από τα «λιβάδια» της λάβας και τα ερημικά τοπία θα περάσουμε από τους βραχώδεις σχηματισμούς Dverghamrar και Haoldukvisl, που φαίνεται σαν να φυτρώνουν στο άγονο έδαφος. Περνάμε την γέφυρα-μνημείο Skeiðará Bridge, κατεστραμμένη από την έκρηξη του ηφαιστείου και την πλημμύρα που ακολούθησε. Αν έχουμε χρόνο θα επισκεφθούμε το πάρκο Skaftafell και τους καταρράκτες Hufnafoss, Magnusarfoss και Svartifoss (Μαύρο Καταρράκτη). Άφιξη στο ξενοδοχείο μας και διανυκτέρευση.\n3η ήμερα: Λιμνοθάλασσα Jokulsarlon – Παγετώνας Vatnajokul – Hofn – Myvatn\nΤο οδοιπορικό μας συνεχίζεται με την λιμνοθάλασσα του παγετώνα Jökulsárlón, ένα από τα θαύματα της φύσης της Ισλανδίας και ένα από τα πιο δημοφιλή αξιοθέατα για τους ταξιδιώτες. Ακολουθεί βόλτα με τα αμφίβια πλοιάρια στο Εθνικό Πάρκο Vatnajökull, το οποίο καλύπτει το 13% της Ισλανδίας και συγκαταλέγεται ανάμεσα στα μεγαλύτερα Εθνικά Πάρκα της Ευρώπης. Τεράστια παγόβουνα γεννιούνται από τον μεγαλύτερο παγετώνα της Ευρώπης και επιπλέουν γύρω από τη λιμνοθάλασσα σε όλα τα σχήματα και τα χρώματα. Απολαύστε το θέαμα και αφήστε τους έμπειρους οδηγούς να σας μεταφέρουν σε όλα τα μυστικά και τα θαύματα αυτής της υπέροχης λίμνης.\nΜικρή στάση στο Egilsstadir για ξεκούραση και προαιρετικό γεύμα ή καφέ και αναχώρηση για την λίμνη Mývatn στην οποία θα απολαύσουμε ένα χαλαρωτικό μπάνιο στα φυσικά θερμά λουτρά της, τα οποία περιέχουν ένα μοναδικό μείγμα μετάλλων, πυριτικών αλάτων και γεωθερμικών μικροοργανισμών. Η επαφή με τα ιαματικά αυτά νερά είναι ευεργετική τόσο για το δέρμα όσο και για το πνεύμα. Διανυκτέρευση στο Μyvatn.\n4η ήμερα: Dettifos – Asbyrgi – Krafla – Husavik\nΠρωινό και στη συνέχεια κατευθυνόμαστε προς τη ζεστή πηγή της περιοχής Námaskarð με τις απόκοσμες πισίνες λάσπης και των φυσαλίδων που βγαίνουν από το σώμα της γης. Συνεχίζουμε προς τα βορειοανατολικά, με προορισμό το πανέμορφο φαράγγι Asbyrgi με ενδιάμεση στάση στον καταρράκτη Dettifoss, τον πιο ισχυρό καταρράκτη της Ευρώπης, που βρίσκεται στο βόρειο τμήμα του Εθνικού Πάρκου Vatnajökull αφού περάσουμε από το πάρκο Krafla και τη λίμνη Βίτι.\n5η ήμερα: Akureyri – Glaumbær – Grabrok – Glannifoss – Reykholt\n6η ήμερα: Προαιρετική εκδρομή στον Παγετώνα Langjokull – Σπηλιά Λάβας Vidgelmir – Reykjavik\nΣήμερα θα έχουμε την ευκαιρία, μοναδική ίσως για πολλούς, να απολαύσουμε ένα από τα πιο παρθένα μέρη του κόσμου! Θα δούμε τον δεύτερο μεγαλύτερο παγετώνα της Ισλανδίας από το εσωτερικό του! Πριν δημιουργηθούν οι σήραγγες στον παγετώνα Langjokull, κανείς δεν είχε τη δυνατότητα να δει το όμορφο μπλε του πάγου στην καρδιά ενός παγετώνα. Θα επιβιβαστούμε (προαιρετικά) σε ένα ειδικά τροποποιημένο όχημα, μαζί με έμπειρο οδηγό, για να εξερευνήσουμε το περιβάλλον, να απολαύσουμε τη θέα και να καταλήξουμε μέσα στα βάθη του παγετώνα. Στη συνέχεια μπορείτε να κάνετε μια βόλτα στην εντυπωσιακή «σωλήνα» λάβας Víðgelmir με τη βοήθεια όλων των νέων διαδρόμων πρόσβασης που έχουν δημιουργηθεί για αυτόν τον σκοπό, καθώς και με την καθοδήγηση συστήματος φωτισμού τελευταίας τεχνολογίας. Μετά από τις αξέχαστες αυτές εμπειρίες και την απαραίτητη στάση για γεύμα, θα δούμε τον πλέον διαφορετικό καταρράκτη και ένα από τα πιο ζεστά σημεία της Ισλανδίας, το Deildartunguhver. Άφιξη το βράδυ στο Reykjavik. Διανυκτέρευση.\n7η ήμερα: Reykjavik – Χρυσός Κύκλος\nΣήμερα η ημέρα μας είναι αφιερωμένη σε κλασικές αξίες, καθώς ταξιδεύουμε στα αξιοθέατα του περίφημου «Χρυσού Κύκλου». Θα γνωρίσουμε την «εξοχή της Ισλανδίας», αρχίζοντας από το Pingvellir, μια αξιοσημείωτη γεωλογική περιοχή και το πιο ιστορικό σημείο του νησιού. Εδώ βρίσκεται το παλαιότερο δημοκρατικό Κοινοβούλιο που ιδρύθηκε το 930. Το Pingvellir βρίσκεται δίπλα στη λίμνη Pingvallavatn, τη μεγαλύτερη του νησιού, η οποία είναι τώρα εθνικό πάρκο. Το πανέμορφο φαράγγι που διασχίζει το πάρκο είναι στην πραγματικότητα το σημείο συνάντησης δύο τεκτονικών πλακών της Γης. Συνεχίζουμε για το Gulfoss, τον Χρυσό Καταρράκτη, έναν από τους εντυπωσιακότερους της Ευρώπης: χιλιάδες τόνοι παγωμένου νερού πέφτουν με παράλληλη φορά και δημιουργούν ένα βαθύ φαράγγι. Λίγο πιο κάτω από το Gulfoss βρίσκεται ο Μεγάλος Πίδακας (Geyser), που έδωσε το όνομά του σε όλες τις θερμές πηγές του κόσμου. Θα δούμε έναν από τους πιο ενεργούς πίδακες της περιοχής, το Strokkur, που φτάνει σε ύψος τα 30 μέτρα. Συνεχίζουμε με επίσκεψη στον κρατήρα Kerið, πριν περάσουμε από την πράσινη πόλη Hveragerði, που αυτοαποκαλείται η «πρωτεύουσα των θερμών πηγών του κόσμου» («hot springs capital of the world»), έχοντας θερμές πηγές που τις εκμεταλλεύονται για θέρμανση και καλλιέργειες. Επιστροφή στο Ρέικιαβικ και περιήγηση στην πόλη. Διανυκτέρευση.\n8η ήμερα: Reykjavik– Προαιρετικά Σαφάρι φαλαινών ή /και Blue Lagoon\nΕναλλακτικά, προτείνουμε μια προαιρετική εκδρομή για σαφάρι φαλαινών. Επιβίβαση στο «φαλαινοθηρικό» και απόπλους για τον Ατλαντικό για να παρακολουθήσουμε το ‘χορό’ των μπλε φαλαινών, των μεγαλύτερων θηλαστικών του κόσμου με μήκος έως και 27 μέτρα. Διανυκτέρευση στο Ρέικιαβικ.\n9η ήμερα: Reykjavik – Αθήνα\nΤαξίδι: Ισλανδία – Καλοκαίρι 2020 – Ο γύρος του νησιού\n•\tΑεροπορικά εισιτήρια Αθήνα - Ρέικιαβικ, Ρέικιαβικ - Αθήνα μέσω ευρωπαϊκού σταθμού •\tΜεταφορές κατά την άφιξη και την αναχώρηση •\t6 ημέρες πλήρης γύρος με Ελληνόφωνο συνοδό - ξεναγό •\tΟκτώ διανυκτερεύσεις σε ξενοδοχεία 3 και 4 αστέρων με ιδιωτικό μπάνιο •\tΠρωινό καθημερινά •\tΕίσοδος και πετσέτα στo "Mývatn Nature Baths" •\tΒόλτα/γνωριμία της πόλης του Ρέικιαβικ •\tΕλληνόφωνος συνοδός καθ’ όλη την διάρκεια του ταξιδιού •\tΑσφάλεια Αστικής ευθύνης •\tΒόλτα με τo αμφίβιo όχημα στην Λίμνη του Παγετώνα •\tΣαφάρι φαλαινών από Ρέικιαβικ •\tΕπίσκεψη φάρμας Glaumbær •\tΕπίσκεψη στο πάρκο Skaftafell •\tΕπίσκεψη κρατήρα Grabrok •\tΕπίσκεψη κρατήρα Krafla/ Viti •\tΕπίσκεψη πάρκου Glanni •\tΕπίσκεψη πάρκου Ásbyrgi •\tΕπίσκεψη ιστορικού κοινοβουλίου Alþingi •\tΕπίσκεψη πάρκου Þingvellir •\tΜια χειραποσκευή •\t1 αποσκευή έως 20 κιλά\n•\tΦόροι αεροδρομίων, επίναυλος καυσίμων κατ'άτομο 390€ •\tΌσα δεν αναφέρονται ρητά στο πρόγραμμα και στα περιλαμβανόμενα. •\tΠροαιρετικές εκδρομές παγετώνας Λάνγκγεκουλ (κόστος 180€), "σωλήνα" λάβας Víðgelmir (κόστος 55€), Blue Lagoon (κόστος από 80€ μόνο είσοδος, 140€ με μεταφορές), σαφάρι φαλαινών (κόστος από 90€)


Ας υποθέσουμε ότι χάσατε την κορύφωση της βροχής μετεωριτών νότια του Τόρριντ την περασμένη εβδομάδα. Σε αυτή την περίπτωση, το Βροχές βόρειων μετεωριτών Ταυρίδας Θα είναι ορατό σε μέρη της κεντρικής και νότιας Γιούτα την Πέμπτη και την Παρασκευή και ενδέχεται να δημιουργήσει μερικές ξεχωριστές βολίδες.\nΒροχή μετεωριτών Τόρι\nΑπό τον Σεπτέμβριο έως τον Δεκέμβριο, οι Ταυρίδες μεταφέρουν τακτικά χειμάρρους νερού. σύμφωνα με EarthSky, οι κορυφές δεν είναι τόσο δραματικές ή διακριτές όσο οι βροχές άλλων μετεωριτών, όπως οι Περσείδες τον Αύγουστο. Από την άλλη, οι Ταύροι φημίζονται για τις βολίδες τους, οι οποίες είναι μετεωρίτες που λάμπουν πιο φωτεινά από την Αφροδίτη, το πιο φωτεινό αντικείμενο στον ουρανό.\nΟι βροχές μετεωριτών του North Torid έχουν σχετικά μέτριο ρυθμό περίπου πέντε ορατών μετεωριτών ανά ώρα.\nΤα ρεύματα στον ουρανό για τους βόρειους και νότιους αστερισμούς του Ταύρου διαφέρουν ελαφρώς, αλλά και τα δύο φαίνονται να προέρχονται από το κεφάλι του αστερισμού Ταύρος Ταύρος, μετά τον οποίο ονομάζεται η βροχή. Σύμφωνα με το EarthSky, το ναυάγιο του Comet 2P/Encke προκαλεί βροχές από βόρεια και νότια της Ταυρίδας.\nΟι Βόρειοι Ταυρίδες είναι πιο ορατοί στο βόρειο ημισφαίριο και φαίνονται καλύτερα από τα μεσάνυχτα και το πρωί.\nΣχετικά Άρθρα: Η NASA σχεδιάζει να εκτρέψει αστεροειδείς για να προστατεύσει τον πλανήτη από την κοσμική καταστροφή\nΜη χρησιμοποιείτε το ενδοσκόπιο\nΘα ήταν χρήσιμο αν δεν χρησιμοποιούσατε τηλεσκόπιο γιατί θα περιόριζε την θέαση του ουρανού. Η καλύτερη συσκευή για την παρακολούθηση αυτών των αστεριών είναι το γυμνό μάτι. Οι βροχές μετεωριτών θα είναι ασταθείς, γι’ αυτό φέρτε μια καρέκλα με γκαζόν και ετοιμαστείτε να περάσετε λίγο χρόνο έξω.\nREAD Το SpaceX και το εκπληκτικό, εκπληκτικό, εντυπωσιακό του 2020\nΠροσπαθήστε να επιλέξετε μια τοποθεσία με λιγότερη φωτορύπανση για να έχετε την καλύτερη θέα. Φέτος, το φεγγάρι θα είναι περίπου μισογεμάτο κατά τη βόρεια κορυφή των Ταυριδών, η οποία δεν είναι τόσο τέλεια όσο η νέα σελήνη (όταν ο ουρανός είναι σκοτεινός), αλλά μπορείτε ακόμα να δείτε μετεωρίτες.\nΟι κάτοικοι της Βόρειας Αμερικής και της Χαβάης θα μπορούν να δουν μια μερική έκλειψη Σελήνης στις 19 Νοεμβρίου μεταξύ 1 π.μ. και 2 π.μ. ET στις 7:06 π.μ. ET, σύμφωνα με το Old Farmer’s Almanac, και στις 2:00 π.μ. ET.\nΣτις 4 Δεκεμβρίου, μια ολική έκλειψη Ηλίου θα δούμε από το Νότιο Ημισφαίριο. Οι περισσότερες πιθανότητες να το ανακαλύψετε προέρχονται από τα νησιά Φώκλαντ, το νότιο άκρο της Αφρικής, την Ανταρκτική και τη νοτιοανατολική Αυστραλία.\nένα βροχή μετεωριτών Είναι ένα ουράνιο γεγονός στο οποίο φαίνονται πολλοί μετεωρίτες να ακτινοβολούν από ένα μέρος στον νυχτερινό ουρανό. Ρεύματα κοσμικών συντριμμιών γνωστά ως μετεωρίτες πλησιάζουν την ατμόσφαιρα της Γης με εξαιρετικά υψηλές ταχύτητες και σε παράλληλες διαδρομές, προκαλώντας την εμφάνιση αυτών των μετεωριτών. Δεδομένου ότι οι περισσότεροι μετεωρίτες είναι μικρότεροι από έναν κόκκο άμμου, αποσυντίθενται σχεδόν αμέσως και δεν φτάνουν ποτέ στην επιφάνεια της Γης.\nΔεδομένου ότι τα σωματίδια βροχής μετεωριτών ταξιδεύουν όλα προς την ίδια κατεύθυνση και με την ίδια ταχύτητα, θα φαίνονται να ακτινοβολούν από ένα μόνο σημείο του ουρανού σε έναν θεατή από κάτω. Το φαινόμενο της προοπτικής προκαλεί αυτό το ακτινοβόλο σημείο, το οποίο μοιάζει με παράλληλες γραμμές τρένου που συγχωνεύονται σε ένα μόνο σημείο φυγής στον ορίζοντα. Μια βροχή μετεωριτών ονομάζεται συνήθως ο αστερισμός από τον οποίο φαίνεται να προέρχονται οι μετεωρίτες.\nΔιαβάστε επίσης: Πώς οι αρχαίοι αστεροειδείς και οι κομήτες βοήθησαν στην αλλαγή των επιπέδων οξυγόνου στην πρώιμη Γη\nγια περισσότερα διαστημικά νέαΜην ξεχάσετε να παρακολουθείτε τα νέα του κόσμου της φύσης!\n© 2021 NatureWorldNews.com Με την επιφύλαξη παντός δικαιώματος. Μην αναπαραχθούν χωρίς άδεια.\n«Καλειδοσκόπιο του χρώματος»: Το διετές πολυπολιτισμικό φεστιβάλ της SA συγκινεί χιλιάδες


Displaying items by tag: Χόρτα\nΧΟΧΛΙΟΙ ΜΕ ΓΙΑΧΝΕΡΑ\nΣτο οροπέδιο Λασιθίου από το μήνα Μάρτιο και έπειτα τα χόρτα υπάρχουν σε αφθονία γι' αυτό και το συγκεκριμένο φαγητό είχε και έχει την τιμητική του στο καθημερινό τραπέζι του Οροπεδίου αλλά και στη νηστεία της Σαρακοστής.\nδιάφορα γιαχνερά, σέσκουλα, πράσα, κουτσουνάδες, στρουφούλια, αρχατζίκους ,τσόχους, λάμπαθα, σταφυλικάκους, σπανάκι, καυκαλίθρες κ.α\nπολτό από 2 φρέσκιες ντομάτες\nΚαθαρίζουμε, πλένουμε και στραγγίζουμε τα γιαχνερά. Βράζουμε και καθαρίζουμε τους χοχλιούς. Σε μεγάλο τσικάλι τσιγαρίζουμε τους χοχλιούς με λάδι. Έπειτα βάζουμε τη ντομάτα, αλατίζουμε και τους αφήνουμε να σιγοψηθούν. Προσθέτουμε τα γιαχνερά, τα αφήνουμε να ψηθούν λίγο και βάζουμε τις πατάτες, τη σάλτσα, λίγο αλάτι ακόμα και λίγο νερό. Σκεπάζουμε το τσικάλι με το καπάκι και το αφήνουμε μέχρι να ψηθεί η πατάτα.\nΗ συνταγή είναι από τον Σύλλογο Γυναικών Οροπεδίου Λασιθίου “Ρέα”.\nΚατσικάκι με αμάραθο και φρέσκα αμύγδαλα\nΟι πρόγονοί μας έλεγαν «κάθε πράγμα στον καιρό του» έχει άλλη γεύση , άλλα αρώματα.\nΣεβόταν ό,τι τους πρόσφερε η ύπαιθρος, σεβόταν τις εποχές, οι νοικοκυρές έβαζαν όλη τους τη φαντασία. Ανάλογα την εποχή δημιουργούσαν γευστικά αλλά και θρεπτικά φαγητά για την οικογένεια τους.\nΣτο συγκεκριμένο φαγητό για να του δώσουν γεύση ξινή (αντί λεμόνι) έβαζαν φρέσκα αμύγδαλα που δίνουν μια μοναδική ξινή γεύση.\nΓια να αρωματίσουν το φαγητό έβαζαν αμάραθο -έτσι τον προφέρουμε στο Λασίθι. Ο αμάραθος είναι από τα βασικά χορταρικά – αρωματικά που συνδυάζονται με το κρέας.\nΤο κατσικάκι με αμάραθο και φρέσκα αμύγδαλα είναι Πασχαλινό φαγητό στην περιοχή του Οροπεδίου Λασιθίου και ειδικά στο Μέσα Λασίθι.\n1 κιλό κατσικάκι ντόπιο σε μερίδες\n200 γρ άγριο πράσσο ψιλοκομμένο\n200 γρ αμάραθος ψιλοκομμένος\n200 γρ φρέσκα αμύγδαλα\n3 μέτριες ντομάτες ή 2 κουταλιές σούπας πελτέ\nΣτο τσικάλι σοτάρουμε με ελαιόλαδο, λίγο κρεμμύδι, σκόρδο και το κρέας, μέχρι να «ασπρίσει».\nΣτη συνέχεια ρίχνουμε τη ντομάτα (σάλτσα) και αφήνουμε μερικά λεπτά να ψηθεί με το κρέας.\nΈπειτα, ρίχνουμε τα πράσα, τον αμάραθο και τα αμύγδαλα και τα αφήνουμε να αποδώσουν τα αρώματά τους στο κρέας.\nΠροσθέτουμε νερό και αφήνουμε το φαγητό μας να ψηθεί για 40 με 50 λεπτά.\nΠροσθέτουμε το αλάτι. Αφήνουμε για 10 λεπτά και το κλείνουμε.\nΗ συνταγή είναι από τον Πολιτιστικό Σύλλογο Μέσα Λασιθίου, «Η Αλόϊδα».\nΣουπιές με μάραθα και σπανάκι\nΤα παλιά χρόνια, τα ψάρια και τα θαλασσινά ήταν σπάνια στα απομονωμένα και μακριά από τη θάλασσα χωριά. Στα μπακάλικα του χωριού υπήρχε μόνο παστός μπακαλιάρος και ξερές σουπιές. Οι σουπιές με μάραθα και σπανάκι, είναι ένα παραδοσιακό νηστίσιμο φαγητό και το έκαναν συνήθως τη Μεγάλη Σαρακοστή. Όταν η σουπιά ήταν φρέσκια, οι νοικοκυρές την καθάριζαν και δεν πετούσαν το μελάνι για να το βάλουν στο φαγητό και να μυρίσει θάλασσα.\n2 μέτρια ξερά κρεμμύδια και 2-3 φρέσκα κρεμμυδάκια\nΚαθαρίζουμε και πλένουμε τις σουπιές και τις αφήνουμε να στραγγίσουν καλά. Καθαρίζουμε και πλένουμε πολύ καλά το σπανάκι και το μάραθο, τα αφήνουμε να στραγγίσουν και ψιλοκόβουμε τα κρεμμύδια. Ρίχνουμε στο τσικάλι το λάδι και αφού κάψει (όχι πολύ) ρίχνουμε τις σουπιές και τις αφήνουμε να σοταριστούν καλά. Όταν απορροφήσουν τα υγρά που θα κατεβάσουν, ρίχνουμε το κρεμμύδι και αφού σοταριστεί και αυτό, σβήνουμε με το κρασί. Μόλις εξατμιστεί το αλκοόλ, προσθέτουμε τα μάραθα και λίγο νερό. Αφήνουμε να βράσουν σε μέτρια θερμοκρασία (αν χρειαστεί ξαναπροσθέτουμε νερό). Αλατίζουμε. Λίγο πριν ψηθεί το φαγητό ρίχνουμε το σπανάκι και μαγειρεύουμε περίπου για 5 ακόμη λεπτά (θέλουμε το σπανάκι να διατηρήσει το πράσινο χρώμα του). Αποσύρουμε την κατσαρόλα από τη φωτιά, προσθέτουμε το πιπέρι και σερβίρουμε.\nΗ συνταγή είναι από τον Πολιτιστικό Σύλλογο Βόνης\nΗ κρητική γη προσφέρει απλόχερα πάρα πολλά βρώσιμα χόρτα, που είτε καταναλώνονται ωμά, είτε μαγειρεμένα και αποτελούν, από τα βάθη των αιώνων, βασικό συστατικό της παραδοσιακής κρητικής διατροφής. Το μάζεμα των χόρτων ήταν κατά κύριο λόγο γυναικεία υπόθεση στην κρητική ύπαιθρο. Συνήθως έβγαιναν στην εξοχή ολιγομελείς παρέες με τα καλάθια και τα τσαπράζια τους. Η εξόρμηση ήταν ευχάριστη και δημιουργούσε τη διάθεση για αθιβολές, τραγούδια, αστεία και πειράγματα: "μάραθο το μάραθο, γεμίζει η γριά τον κάλαθο" κ.ά.\nΕπιστρέφοντας οι γυναίκες, στην καθιερωμένη βεγγέρα, καθάριζαν και έπλεναν καλά τα χόρτα στην πετρολεκανίδα και τα άφηναν να στεγνώσουν για να τα κόψουν αργότερα στο κατάλληλο μέγεθος, για το φαγητό που θα ετοίμαζαν (βραστά, σφουγγάτο, γιαχνί, σαλάτα, πίτες ...). Για κάθε φαγητό επέλεγαν τα κατάλληλα χόρτα τα οποία χώριζαν σε κατηγορίες, ανάλογα με το χρόνο που απαιτεί το καθένα για να ψηθεί. Η αναλογία του κάθε είδους στο μείγμα είναι σημαντική, διότι ορισμένα χόρτα σε μεγάλη ποσότητα μπορεί να είναι βλαπτικά ενώ άλλα μπορεί να επισκιάσουν τα λεπτά αρώματα των υπολοίπων. Οι παλιοί γνώριζαν καλά τις ευεργετικές ιδιότητες του κάθε χόρτου και ανάλογα με την περίπτωση αξιοποιούσαν και τον ζωμό τους.\nΣε αυτό το φαγητό όσο περισσότερα είδη χόρτων χρησιμοποιήσουμε, τόσο καλύτερη θα είναι η γεύση του. Εμείς θα χρησιμοποιήσουμε 14 διαφορετικά είδη άγριων χόρτων που μαζέψαμε στην περιοχή, η οποία έχει ταυτιστεί με το διοικητικό κέντρο της “Αρκαδίας Χώρας” των Ελληνορωμαϊκών χρόνων, πλησίον του σημερινού οικισμού Ινίου. Είδη χόρτων: γαλατσίδες, γλυκοσυρίδες, μάραθα, παπούλια, αγριοσέληνα, αχατζίοι, αγριόπρασα, σταφυλίνακας, λάπαθα, πόδια της όρνιθας, καυκαλήθρες, άγρια σπανάκια, κουτσουνάδες και σκούλοι.\nΆγρια χόρτα για το σύγλινο γιαχνί\nΓαλατσίδες – Πετράς\nΓλυκοσυρίδες – Πετράς\nΜάραθα – Πετράς\nΠαπούλια - Πετράς\nΑγριοσέληνα - Λενικά\nΑχατζίκοι - Λενικά\nΑγριόπρασα - Λενικά\nΣταφυλίνακας - Λενικά\nΛάπαθα - Ρυάκια\nΠόδια της όρνιθας – Ρυάκια\nΚαυκαλήθρες - Κερά\nΆγριο σπανάκι – Καβούσες\nΚουτσουνάδες - Καβούσες\nΣκούλος – Μύλος της Πόλης\nΣύμφωνα με το έθιμο, την περίοδο των Χριστουγέννων κάθε νοικοκύρης στην ενδοχώρα της Κρήτης έσφαζε ένα οικόσιτο χοίρο για να καλύψει τις ανάγκες της οικογένειάς του κατά την περίοδο των εορτών. Το κρέας που περίσσευε, έπρεπε αφού δεν υπήρχαν ψυγεία, να συντηρηθεί με φυσικό τρόπο. Ένας συνηθισμένος τρόπος ήταν η παρασκευή σύγλινων: Διάλεγαν κομμάτια κρέας -συνήθως από πανσέτα- ,τα οποία περιέχουν περισσότερο λίπος, τα τσιγάριζαν σε γανωμένο τσουκάλι με λίγο λάδι σε σιγανή φωτιά, χωρίς νερό, μέχρι να λιώσει το λίπος. Λίγο πριν ολοκληρωθεί το ψήσιμο, πρόσθεταν ανά κιλό κρέατος μια κουταλιά της σούπας αλάτι και μισή κουταλιά του καφέ πιπέρι και κύμινο. Αφού το κρέας ψηνόταν καλά, το τοποθετούσαν σε πήλινα κουρούπια και πρόσθεταν το λάδι από το λιωμένο λίπος, το οποίο σκέπαζε το κρέας και στην συνέχεια έπηζε. Με αυτόν τον τρόπο το κρέας συντηρούνταν με ασφάλεια όλο το χειμώνα.\nΗ συνταγή είναι από τον Πολιτιστικό Σύλλογο Ινίου – Μοναστηρακίου, «Ίνατος»


“63/2011 Απόφαση Οικονομικής Επιτροπής Δήμου Πύλης” | ΔΗΜΟΣ ΠΥΛΗΣ\nΑΝΑΡΤΗΤΕΑ ΣΤΟ ΔΙΑΔΙΚΤΥΟ ΑΔΑ: 4A5XΩ14-ΦΣ1\nΑριθ. Αποφ.: 63/2011\nΘΕΜΑ: “Έγκριση Πρακτικών δημοπρασίας ενοικίασης καταστήματος στην Τ.Κ. Παχτουρίου (συνοικισμός Αετός)”\nΤσιόβουλος Γεώργιος – »\nΑπό την αρμόδια επιτροπή υποβλήθηκαν τα πρακτικά της δημοπρασίας για την ενοικίαση δημοτικού καταστήματος στην Τοπική Κοινότητα Παχτουρίου της Δημοτικής Ενότητας Νεράιδας που έγινε στο Δήμο στις 25-7-2011.\nΗ Οικονομική επιτροπή αφού έλαβε υπόψη της την αριθμ.195/2011 απόφαση του Δημοτικού Συμβουλίου καθώς και την 58/2011 απόφασή της καθώς και τα πρακτικά της δημοπρασίας από τα οποία προκύπτουν οι πλειοδότες και οι τιμές που δόθηκαν.\n-Εγκρίνει τα πρακτικά της δημοπρασίας για την ενοικίαση δημοτικού καταστήματος στην Τοπική Κοινότητα Παχτουρίου της Δ.Ε. Νεράιδας (συνοικισμός Αετός) κατά την οποία πλειοδότησε:\n-Η Λάμπρου Πένκα του ΙΒΑΝ, για το δημοτικό κατάστημα που βρίσκεται στη θέση «συνοικισμός Αετός» στην Τ.Κ. Παχτουρίου, προσφέροντας το ποσό των 510,00 euro/ετησίως – εγγυητής Πλαβός Αθαν., κάτοικος Τρικάλων.\nΗ απόφαση αυτή πήρε αύξοντα αριθμό 63/2011


Άρης ΑΛΕΞΑΝΔΡΟΥ, Αντιγόνη. Θεατρικός διάλογος [1949-1951]\n(Άδεια σκηνή μ’ αχνό φωτισμό. Μπαίνει η Αντιγόνη απ’ τα δεξιά. Απ’ τ’ αριστερά, γυναίκες).\nΤον δικό μου τον σκοτώσαν Γερμανοί. Έμεινα μονάχη μ’ έναν κλειστό σουγιά. Ο δικός μου πέθανε σ’ ένα κελί. Έμεινα μονάχη με τις δαχτυλιές του στο τραπέζι. Γυρίζαμε στις καμάρες, μ’ ένα γέλιο αντρικό κάπου καταχωνιασμένο, σαν τα παλιά νομίσματα που δεν τα παίρνει πια ο μπακάλης. Εύκολα γνωρίζεσαι με μια γυναίκα που πασχίζει ν’ ανοίξει το σουγιά —με μια γυναίκα, που δε σκουπίζει το τραπέζι να μη χαθούν οι δαχτυλιές του.— Και λίγο λίγο, ακουμπήσαμε το χέρι στον ώμο που ακουμπούσε στο δικό μας χέρι. Και λίγο λίγο ξεχαστήκαν τ’ αρσενικά ονόματα. Δεν ξανάπαμε πια: Ο δικός μου. Λέγαμε: Το χώμα μας.\nΛίγο χώμα θέλω να του δώσω. Λίγη ζεστασιά μέσα στο χώμα και μέσα στις καρδιές μας.\nΠρόσεξε μη μείνεις ολομόναχη. Μένοντας μόνη, πεθαίνεις.\nΕλάτε μαζί μου λοιπόν. Ελάτε να τον θάψουμε, μην τον φάνε τα τσακάλια.\nΟ Νικόδημος διάταξε να μείνει άταφος. Ο Νικόδημος πολεμάει τους Γερμανούς. Οι Γερμανοί σκοτώσανε τον άντρα μου. Ο δικός μου πέθανε σ’ ένα κελί. Είμαι με το μέρος του Νικόδημου. Ό,τι λέει, σωστά ειπωμένο.\n(Σβήνουν τα φώτα. Ένας προβολέας πέφτει στο μέρος που στεκόντουσαν οι γυναίκες κι όπου τώρα είναι ένας άντρας στο κρεβάτι του. Η Αντιγόνη τον κλωτσάει και τον σκουντάει).\nΕ; Πώς; Τί τρέχει; Συναγερμός;\nΝαι. Δηλαδή όχι. Οι Γερμανοί δεν επιτεθήκανε ακόμα.\nΕ, λοιπόν; Άσε με να κοιμηθώ.\nΟ Ανδρόνικος μένει άταφος.\nΔεν είναι σωστό. Δεν ήταν προδότης. Για το δίκιο δεν πολεμάμε; Για την αλήθεια δεν σκοτωνόμαστε;\nΚαι πού το ξέρεις —πώς τολμάς και το λες πως δεν ήταν; Αφού τον καταδίκασε τ’ ανταρτοδικείο, αφού εκτελέστηκε— αφού εσύ, μωρή, εσύ δεν είπες το πυρ;\nΜε παρακάλεσε. Όμως προδότης δεν ήταν. Ό,τι άλλο θέλεις, προδότης όχι. Να πάμε να τον θάψουμε. Να του ρίξουμε μια χούφτα χώμα —έτσι— όχι για κείνονε που δεν τον νοιάζει πια —για μας— για να το δείξουμε στους άλλους —στον εαυτό μας πρώτα, πως καταλαβαίνουμε, βλέπουμε.\nΟυ, με παρασκότισες! Παράτα με ήσυχο να κοιμηθώ μια στάλα. Έχε χάρη που βαριέμαι τώρα με τη νύστα που έχω, αλλιώς θα πήγαινα γραμμή στον Νικόδημο. Όποιος φροντίζει για προδότες, όποιος τους μιλάει, είναι κι ατός του προδότης.\n(Γυρίζει απ’ τ’ άλλο πλευρό κι ο προβολέας σβἠνει. Αμέσως ύστερα φωτίζει μιαν άλλη μεριά της σκηνής όπου κοιμάται μια γυναίκα. Η Αντιγόνη την πλησιάζει και την σκουντάει).\nΤι συμβαίνει; Βάλαν φωτιά στο σπίτι;\nΝαι... δηλαδή όχι... Εγώ είμαι η Αντιγόνη.\n(Τρίβοντας τα μάτια της). Α, εσύ, η νοσοκόμα, η γραμματιζούμενη. Λοιπόν;\nΟ Ανδρόνικος μένει άταφος. Όπου να’ ναι θα κατέβουν τα τσακάλια να τον φάνε. Σκέφτηκα, είναι κρίμα απ’ το Θεό.\nΠοιό Θεό; Εσύ δε μας το ’πες πως δεν υπάρχει Θεός;\nΘέλω να πω δεν είναι σωστό. Τον εκτελέσανε με την κατηγορία πως ήταν προδότης, ενώ δεν ήταν και λοιπόν θέλω να με βοηθήσεις να πάμε να τον θάψουμε.\nΜπα; Να σε βοηθήσω, ε; Τώρα με θυμήθηκες; Τόσα χρόνια μήτε που καταδεχόσουνα να μιλήσεις μαζί μας, με μας τις παρακατιανές, εσύ βλέπεις έκανες στην πόλη. Τέλειωσες και το γυμνάσιο, πού να καταδεχτείς να μας πεις μια κουβέντα. Μόνο κείνα που σου λέγανε να μας πεις, εκείνα μας έλεγες, μας έκανες πάντα τη δασκάλα... Μα, γιά στάσου. Και τι σε κόφτει εσένα αν μένει άταφος ο Ανδρόνικος; Κι ο δικός μου ο Φώτης μήπως βρέθηκε κανείς να τον θάψει; Λένε πως οι Γερμανοί τον κάνανε σαπούνι. Α, σα να μου φαίνεται πως είχε δίκιο η Μαριώ όταν μου’ λεγε πως τα ’χες με τον Ανδρόνικο. Γι’ αυτό σε κόφτει τόσο πολύ και σκίζεσαι, ε; Τώρα τον θυμήθηκες; Ε, μά την πίστη μου, αυτό είναι απ’ τ’ άγραφα. Τον σκοτώνεις καλά καλά, λες το πυρ και τώρα σου καπνίζει να τον θάψεις και θες να βάλεις και μένα σε μπελάδες. Παράτα με. Όπως στρώσεις θα κοιμηθείς. Και το καλό που σου θέλω, παράτα τα όλ’ αυτά και τράβα να κοιμηθείς, έστω κι έτσι που ’στρωσες. Άλλο απ’ τον ύπνο δεν μας έμεινε τίποτα πια. (Γυρίζει απ’ τ’ άλλο πλευρό κι ο προβολέας σβήνει. Αμέσως ύστερα φωτίζει τη μέση της σκηνής. Η Αντιγόνη μόνη της).\nΛοιπόν, δε μένει άλλο παρά να προχωρήσω. Δεν έχει νόημα τώρα πια να κοντοστέκουμαι και να μιλάω κι η φωνή μου ν’ αντηχεί σα να λέει στα δέντρα : «Θα σας το πω αργότερα». Τώρα πια που το ξέρω πως ποτέ δε θα ’ναι τόσο φουντωμένη η πασχαλιά, τώρα πια που το ξέρω πως φεύγω χωρίς ποτέ αργότερα.\n(Κελί φυλακής. Και οι τρεις τοίχοι κι η σκεπή. Στο βάθος παράθυρο με κάγκελα. Οι τελευταίες αχτίδες του ήλιου πέφτουν πλάγια στον αριστερό τοίχο όπου είναι κι η πόρτα. Κάτω απ’ το παράθυρο, λίγα άχερα. Η Αντιγόνη κάθεται και με τα μαλλιά λυτά, χυμένα στην πλάτη. Μπαίνει ο Κλέαρχος με μια φέτα ψωμί κι ένα πιάτο).\nΣου ’φερα να μασήξεις. (Τ’ απιθώνει χάμω).. Δεν έχεις όρεξη ε; Πού να ’χεις. Ποτέ μου δεν το πολυχώνεψα — τι τους πιάνει και ταΐζουνε ανθρώπους που ’ναι να πεθάνουν σε μια νύχτα. Φαίνεται όμως πως εφτούνο είναι το πρέπο. (Παύση). Σαν το καλοσκεφτείς όλοι το ίδιο είμαστε. Εσύ ξέρεις στα σίγουρα την ώρα και τον τόπο. Κάτι είναι κι αυτό.\nΊσως, μπορεί, μάλλον, περίπου. Περπατάμε ολοχρονίς κι όλο χάνουμε το μονοπάτι. (Παύση). Δε μου λες αλήθεια γιατί το ’κανες;\nΤι σου μπήκε λέω κι έθαψες τον Αντρόνικο; Έτσι κι αλλιώς ήταν πεθαμένος. Ένας πεθαμένος δε σκοτίζεται ποιός θα τον φάει. Άμα ρώταγες εμένα θα διάλεγα τα όρνια. Ξεμπερδεύεις μιαν ώρα αρχύτερα.\nΞέρω κι εγώ; Μπορεί να βαρέθηκα κει απόξω να σε φυλάω. Να ’μαι πάντα όξω από κάπου και κάτι να φυλάω. (Παύση). Τί σ’ έκοφτε το κουφάρι;\nΉθελα να πω μιαν αλήθεια. Ίσως αυτό να σημαίνει λέω την αλήθεια: Θάβω ένα κουφάρι.\nΤα πολλά σου γράμματα σου κάναν το κεφάλι κεραμιδαριό. Δε λέω. Τα λόγια μας είναι λειψά. Δε μας φτάνουν να μιλήσουμε. Άκουσα πως κάπου κει πέρα απ’ τις θάλασσες έχουν, λέει, ξέχωρη λέξη για τη νιογέννητη κατσίκα, ξέχωρη σαν είναι ενός χρονού, ξέχωρη σαν μείνει ένα χρόνο χωρίς να γκαστρωθεί, ξέχωρη —. Όμως οι λέξεις είναι άλλο πράμα. Τώρα εσύ βάλθηκες να μιλήσεις με κουφάρια. Με γεια σου, με χαρά σου δηλαδή και να με συμπαθάς που χώνω τη μύτη μου — όμως, είναι πολύς ο κόπος, πώς το θέλεις. Να σκάβεις λάκκους, να παραχώνεις, να φτυαρίζεις — και καλά ο ιδρώτας, που θα χύσεις. Αμ, πού να βρεθούν και τα κουφάρια; Εγώ να πούμε, θα ’πρεπε να βρω μιαν ολόκληρη χώρα πεθαμένους για να πω αυτά που είπα.\nΜια φορά μιλάς έτσι.\nΝαίσκε. Αυτούνο είναι που ’θελα να πω. Όλα τα κόπια δε θα λογάριαζα, αν ήτανε να μίλαγα κατά πώς μου γουστάριζε. Όμως εδώ λες ένα λόγο κι ύστερις χρατς! Κόβεις το λαιμό σου. Είναι δουλειές αυτές. (Παύση). Βάζω στοίχημα πως το μετάνιωσες.\nΠριν αρχίσω ακόμα το ’χα μετανιώσει.\nΤότε γιατί το ’κανες;\n(Πολύ απλά). Όχι. Σου ’τυχε ποτέ να πιεις κρασί;\nΝαι — πριν απ’ τον πόλεμο.\nΚαι θύμωσες ποτέ σου πάνω στο κρασί;\nΈκανα και καβγά.\nΓιά προσπάθησε να θυμηθείς όταν σήκωσες το χέρι σου —\nΕ, καλά. Έτσι γίνεται πάντα. Είχα σηκώσει το ποτήρι μου κι έλεγα να το φέρω ήσυχα ήσυχα στο στόμα να πιω τις τελευταίες γουλιές και τότες, σαν κάτι να μ’ άδραξε το χέρι κι είδα το ποτήρι να χτυπάει στο μούτρο του Νικόλα. Κι ήταν φίλος μου ο Νικόλας. Φάγαμε ψωμί και πολεμήσαμε μαζί. Παλικάρι απ’ τα λίγα ο Νικόλας. (Παύση). Ήσουνα μεθυσμένη; Αυτό θες να πεις;\nΚάτι τέτοιο. Κάτι μ’ είχε αδράξει και μένα. Κάτι που δεν ήξερα πώς αλλιώς να το πω και το είπα αλήθεια. Μ’ άδραξε και το πίστευα.\nΠάλι μου τα ’μπλεξες. Άμανε το πίστευες τότες το ’θελες. Δε σ’ άδραξε κανείς.\nΑυτό θα πει πιστεύω. Νιώθω πως κάτι μ’ αδράχνει και δε μπορώ να ξεφύγω.\n(Παύση). Κουφόβραση απόψε. (Βγάζει το αμπέχονο της και μένει μ’ ένα σκισμένο πουκάμισο).\n(Αφού την κοιτάξει για λίγο). Κρίμα στα νιάτα σου. (Παύση). Αν ρωτάς εμένα, θα ’κανα μιαν αυτοκριτική. Στην ανάγκη θα ξέθαβα και το κουφάρι. Όπως και να το κάνεις είναι για λύπηση να πάει χαμένο τέτοιο κορμί μεσοκαλόκαιρο. Να δεις που ο Νικόδημος θα σε σχωρέσει αν πεις πως έφταιξες. Δεν το ’πε καθαρά, μα είμαι σίγουρος. (Παύση). Να πήγαινες τουλάχιστο από σφαίρα Γερμανού. Χαλάλι. (Κάθεται κοντά της). Άκου, αν θες να φύγεις —\nΝα πάω πού;\nΝα ζήσεις. Λες να μην έχεις να πας πουθενά; Έχεις ολόκληρο χινόπωρο μπροστά σου, χειμώνα — ώς τον Απρίλη στα σίγουρα. (Την πλησιάζει και της πιάνει το χέρι).\nΔιάβασα τις προάλλες μια φυλλάδα. Στη Βαστίλια, λέει, είχανε μια πριγκιπέσα κι ήταν να της πάρουν το κεφάλι. Τους είπε τότε πως είναι γκαστρωμένη. Την άφησαν κι έζησε. Μπορείς να ζήσεις ώς τον Απρίλη. Ώς τότε μπορούν να γίνουν χίλια δυο. Ώς τότες θα δεις τον ήλιο τρακόσες τόσες φορές, θα φας ψωμί, θα πιεις νερό, θ’ ανασαίνεις, θα κοιμάσαι μαζί μου —\n(Με σιχασιά). Μαζί σου!\nΘέλω το καλό σου. Έτσι κι αλλιώς θα πεθάνεις. Κι εγώ κι εσύ κι όλοι μας. Γιατί βιάζεσαι να πεθάνεις; Θα γίνουμε σκουλήκια και κοπριά. Αλλά γιατί από τώρα; Χαράμισες τη ζωή σου και δεν έμαθες. Δεν έζησες. Δε σου ’μεινε καιρός.\nΤο βλέπω. Το αίμα σου χτυπάει χοχλακιστό στα μηνίγγια, τα μάτια σου λάμπουνε. Τα χείλη σου είναι υγρά. Με θέλεις. (Η Αντιγόνη τον φτύνει). Και το σάλιο σου ακόμα. Είν’ ένα σάλιο αραιό σαν αυτό που βγάζει η γλώσσα όταν τη δαγκώνεις πάνω στο φιλί. (Παύση).\nΜε σένα; Πρέπει να γίνει με σένα;\nΜ’ όποιον να ’ναι. Μα ποιόν άλλον θα βρεις; Δεν υπάρχει άλλος. Θέλουμε πάντα εκείνον που υπάρχει.\nΚαι — και θα μ’ αφήσουν να γεννήσω;\nΝαι. Θα ζήσεις μήνες πολλούς. Θα ζήσουμε μαζί. Θα σου φέρω φρέσκο άχερο. Λυχνάρι για τις νύχτες. Θ’ αφήσω μισάνοιχτη την πόρτα ν’ ανασαίνεις μια στάλα δροσιά.\nΚαι θα περιμένουν;\nΝαι. Θα μας περιμένουν. Το λέει η φυλλάδα.\nΚαι το παιδί; Τι θα γίνει το παιδί;\nΘα ζήσει. Τα παιδιά δεν ξέρουν. (Την αγκαλιάζει).\nΌχι ακόμα; Τι περιμένεις; Μια νύχτα μάς μένει.\n(Εντελώς ψύχραιμη). Άδικα μπαίνεις στον κόπο. Και δίχως σου θα γίνω μητέρα.\n(Πετιέται απάνω). Σκύλα. Και μου τριβέλιζες το μυαλό μ’ αλήθειες και φούμαρα! Με ποιόν μωρή; Ποιανού είναι το μούλικο;\nΜαζί μάς προδίνατε λοιπόν. Σκρόφα! Και σου άνοιξα τα μάτια. Φτου! Αμ θα το πω του Νικόδημου. Αυτός δεν τα σηκώνει κάτι τέτοια. Δεν πάει να το λέει η φυλλάδα. Εσύ θα πεθάνεις. Αύριο κιόλας ο λαός θα σε λιώσει κάτω απ’ τη φτέρνα του. Σαν οχιά. [...]\nΆρης Αλεξάνδρου. 1960. Αντιγόνη. Θεατρικός διάλογος. Αθήνα: Καινούρια εποχή.


Cabanas Lago San Roque, Villa Carlos Paz, Αργεντινή - Σύγκριση προσφορών\nScarlatti 291, Villa Carlos Paz, Cordoba, Αργεντινή\nΟι καλύτερες προσφορές για το Cabanas Lago San Roque\nΚριτικές για το Cabanas Lago San Roque\nΠληροφορίες για το Cabanas Lago San Roque\nTo Cabanas Lago San Roque έχει 8 δωμάτια που προσφέρουν όλα τα απαραίτητα για μια άνετη διαμονή.\nΤο Διεθνές Αεροδρόμιο Ingeniero Aeronáutico Ambrosio L.V. Taravella απέχει 60 λεπτά με το αυτο...\n+54 351 521 2699\nΠαροχές στο Cabanas Lago San Roque\nΠού βρίσκεται το Cabanas Lago San Roque\nCordoba Alto Sierra2,1 χλμ.\nCordoba Espinillo19,9 χλμ.\nCordoba Barreto20,2 χλμ.\nCordoba Arguello24,2 χλμ.\nCordoba Barranca Yaco24,9 χλμ.\nCordoba Frontera24,9 χλμ.\nCabanas Lago San Roque: Συχνές ερωτήσεις\nΠοιος είναι ο τηλεφωνικός αριθμός του Cabanas Lago San Roque;\nΕάν έχετε ερωτήσεις ή προβληματισμούς με τη διαμονή σας, καλέστε στο +54 351 521 2699 για να μιλήσετε με υπεύθυνο της ρεσεψιόν του Cabanas Lago San Roque.\nΠότε είναι το check out στο Cabanas Lago San Roque;\nΞενοδοχεία παρόμοια με το Cabanas Lago San Roque\nΞενοδοχεία κοντά στο Cabanas Lago San Roque\nΤο Howard Johnson Plaza Villa Carlos Paz διαθέτει για τους επισκέπτες του μεταξύ άλλων 24ωρη ρεσεψιόν και πισίνα, αποθήκευση αποσκευών και υπηρεσία δωματίου. Ένα κέντρο fitness είναι διαθέσιμο για όσους επιθυμούν να συνεχίσουν τη γυμναστική τους κατά τη διάρκεια της διαμονής τους. Το πολύγλωσσο προσωπικό του ξενοδοχείου είναι πάντα στη διάθεσή σας, διασφαλίζοντας ότι οι επισκέπτες μας απολαμβάνουν μια ευχάριστη και ξεκούραστη διαμονή στο ξενοδοχείο.\nΑυτή η επιχείρηση βρίσκεται σε βολική τοποθεσία στην περιοχή και παρέχει ανοιχτή εξωτερική πισίνα. Απέχει μόλις μερικά βήματα από μέρη και περιοχές όπως τα.\nΔιαθέτοντας υπηρεσία μεταφοράς προς το Διεθνές Αεροδρόμιο Ingeniero Aeronáutico Ambrosio L.V. Taravella, καθώς και δωρεάν ασύρματη πρόσβαση στο ίντερνετ, το Hotel Temu είναι μια άνετη επιλογή στην πόλη Βίλλα Κάρλος Παζ. Επιπλέον, παρέχει express άφιξη / αναχώρηση, ανοιχτή εξωτερική πισίνα και 24ωρη υπηρεσία υποδοχής.\nΤο Posada del Angel Villa Carlos Paz βρίσκεται στην πόλη Βίλλα Κάρλος Παζ και διαθέτει δωρεάν ασύρματο ίντερνετ στους κοινόχρηστους χώρους. Παρέχει διαμονή 3 αστέρων και κλιματιζόμενα δωμάτια.\nVilla Carlos Paz - Φθηνά ξενοδοχεία\nΤο Posada del Vaiven βρίσκεται στην πόλη Βίλλα Κάρλος Παζ και παρέχει δωρεάν ασύρματο ίντερνετ στους κοινόχρηστους χώρους. Επιπλέον, διαθέτει κέντρο ομορφιάς, ανοιχτή εξωτερική πισίνα και sundeck (κατάστρωμα περιπάτου).\nΤο Hotel Mirador de las Sierras βρίσκεται στην πόλη Βίλλα Κάρλος Παζ και έχει δωρεάν ασύρματο ίντερνετ στους κοινόχρηστους χώρους. Επιπλέον, παρέχει οργάνωση εκδρομών, λεωφορείο από/προς αεροδρόμιο και ανοιχτή εξωτερική πισίνα.\nΤο Los Espinillos Hotel y Spa βρίσκεται στην πόλη Βίλλα Κάρλος Παζ και έχει εσωτερική πισίνα και δωρεάν ασύρματο ίντερνετ στους κοινόχρηστους χώρους. Επιπλέον, παρέχει σάουνα, sundeck (κατάστρωμα περιπάτου) και παιδική χαρά.\nVilla Carlos Paz: Δείτε τα φθηνότερα ξενοδοχεία


Τρίτη, 08-Ιαν-2019 17:37\nΟι ΗΠΑ και η Κίνα έχουν σημειώσει πρόοδο στις εμπορικές τους συνομιλίες, ιδίως όσον αφορά τις αγορές αμερικανικών αγαθών και υπηρεσιών και το περαιτέρω άνοιγμα των κινεζικών αγορών, σύμφωνα με δημοσίευμα της Wall Street Journal.\nΩστόσο, οι δύο πλευρές παραμένουν ακόμα μακριά από την επίτευξη κάποιας συμφωνίας, όπως αναφέρει η WSJ.\nΚαι οι δύο πλευρές εκτιμούν ότι έχει σημειωθεί αρκετή πρόοδος για τον επόμενο γύρο συνομιλιών σε υπουργικό επίπεδο αργότερα αυτό τον μήνα στην Ουάσινγκτον.\nΟι δύο πλευρές συμφώνησαν εξάλλου να επεκτείνουν τις συνομιλίες τους για άλλη μία ημέρα, όπως μεταδίδουν οι Financial Times.\nΈνα μέλος της αμερικανικής αποστολής επιβεβαίωσε ότι οι συνομιλίες, που ξεκίνησαν τη Δευτέρα στο Πεκίνο και είναι προγραμματισμένο να ολοκληρωθούν σήμερα, θα συνεχιστούν και την Τετάρτη.